hotchpotch/miracl-hf-unified huggingface dataset:
ปลาไบเคอร์
ปลาไบเคอร์ หรือ ปลาบิเชียร์ () ซึ่งเป็นชื่อที่นิยมเรียกกันในประเทศไทย เป็นปลากระดูกแข็งในอันดับ Polypteriformes
จัดเป็นปลาน้ำจืดที่มีโครงร่างแตกต่างไปจากปลากระดูกแข็งและปลากระดูกอ่อนทั่วไป โดยเป็นปลาที่มีพัฒนาการมาจากยุคก่อนประวัติศาสตร์ คือ ในส่วนของกระดูกแข็งนั้นพบว่ามีกระดูกอ่อนเป็นจำนวนมาก มีช่องน้ำออก 1 คู่ และภายในลำไส้มีลักษณะขดเป็นเกลียว ซึ่งจะเป็นลักษณะเฉพาะของปลาในกลุ่มฉลามและกระเบน ทั้งยังมีเหงือกแบบพิเศษอยู่หลังตาแต่ละข้าง เกล็ดเป็นแบบกานอยด์ ซึ่งเป็นเกล็ดที่พบในปลามีกระดูกสันหลังในยุคแรก มีรูปทรงเป็นสี่เหลี่ยมรูปว่าวและมีส่วนยื่นรับกับข้อต่อ ระหว่างเกล็ดแต่ละชิ้น ซึ่งปัจจุบันจะพบปลาที่มีลักษณะเช่นนี้ ได้แก่ ปลาในอันดับปลาเข็ม, ปลาฉลามปากเป็ดและปลาสเตอร์เจียน เป็นต้น หัวมีขนาดเล็กแต่กว้าง ช่วงลำตัวรวมกับส่วนอก ลำตัวมีลักษณะเรียวยาวคล้ายกับงูมากกว่าจะเหมือนปลาทั่วไป ส่วนอกนั้น มีครีบที่ค่อนข้างแข็งแรง มีลักษณะเป็นฐานพูเนื้อคลุมด้วยเกล็ด คอยช่วยยึดเส้นครีบทั้งหลายที่แผ่ออกมาเป็นแฉก ๆ เหมือนจานพังผืด ซึ่งช่วยในการเคลื่อนไหวในพื้นน้ำเหมือนกับการเดินคล้ายกับปลาซีลาแคนท์ ในส่วนท้องจะมีถุงลม 2 ถุง ช่วยในการหายใจทำหน้าที่คล้ายกับปอด ถุงลมด้านซ้ายมีการพัฒนาน้อยกว่าด้านขวา เช่นเดียวกับปลาปอด ตั้งอยู่บริเวณช่องท้องโดยยึดติดกับหลอดอาหาร โดยที่ทำงานร่วมกับเหงือก ทำให้สามารถอยู่โดยปราศจากน้ำได้เป็นเวลาหลายชั่วโมงมีท่อจมูก สำหรับดมกลิ่น 2 ท่อ เนื่องจากเป็นปลาที่สายตาไม่ดี ต้องใช้การดมกลิ่นในการหาอาหาร ส่วนหลังจะมีชุดครีบ ประกอบไปด้วย 5-18 ครีบ ซึ่งรวมกันเป็นครีบหลัง แต่ละครีบนั้นจะมีแกนครีบเดี่ยว 1 แกน รองรับด้วยพังผืดเล็ก ๆ ในแต่ละครีบ ครีบหางมีลักษณะกลมใหญ่ปลายแหลม
นับได้ว่าปลาไบเคอร์เป็นรอยต่อที่สำคัญที่แสดงให้เห็นถึงวิวัฒนาการจากปลาขึ้นมาจากน้ำมาใช้ชีวิตอยู่บกอีกจำพวกหนึ่ง ซึ่งในช่วงฤดูแล้งหรือฤดูร้อน ที่แหล่งน้ำที่อยู่อาศัยเหือดแห้ง ปลาไบเคอร์สามารถที่จะขุดรูเข้าไปจำศีลในใต้พื้นดินเพื่อรอให้ถึงฤดูฝน เช่นเดียวกับปลาปอด
ปลาไบเคอร์เป็นปลาน้ำจืด พบกระจายพันธุ์อยู่ในแหล่งน้ำจืดของทวีปแอฟริกา พบทั้งหมด 1 วงศ์ คือ Polypteridae แบ่งออกได้เป็น 2 สกุล ได้แก่
สกุล "Erpetoichthys"
สกุล "Polypterus"
ปลาไบเคอร์ทุกชนิด มีความยาวโดยเฉลี่ยประมาณ 1-2 ฟุต ที่มีขนาดยาวที่สุด คือ "Erpetoichthys calabaricus" ที่มีความยาวได้ถึง 90 เซนติเมตร แต่ก็เป็นชนิดที่มีลำตัวเรียวผอมมากที่สุดด้วย อีกทั้งยังไม่มีครีบท้อง
จัดเป็นปลาที่มีนิสัยไม่ก้าวร้าว ชอบอยู่นิ่ง ๆ หลบซ่อนตัวตามโขดหินใต้น้ำเพื่อหาอาหารใต้น้ำกิน ซึ่งสามารถกินได้หลากหลาย ในช่วงที่ยังเป็นวัยอ่อน เหงือกจะโผล่ออกมาเป็นกิ่งก้านสาขาคล้ายต้นไม้ให้เห็นออกมาภายนอกบริเวณแผ่นปิดเหงือกด้านข้างลำตัว และจะค่อย ๆ หายไปเมื่อโตเต็มที่
การแยกเพศสามารถแยกได้โดยดูลักษณะครีบก้น โดยตัวผู้จะมีขนาดใหญ่กว่าตัวเมีย ตัวเมียจะออกไข่ครั้งละ 300 ฟอง และตัวอ่อนจะออกจากไข่ภายในระยะเวลา 4 วัน นับจากแม่ปลาวางไข่
ปลาไบเคอร์ทุกชนิด เป็นปลาที่นิยมเลี้ยงกันเป็นปลาสวยงาม ด้วยอุปนิสัยที่ไม่ดุร้ายก้าวร้าว ซ้ำยังมักจะหากินบริเวณใต้น้ำ จึงทำให้นิยมเลี้ยงเป็นปลาร่วมตู้กับจำพวกอื่น ซึ่งจะกินอาหารจำพวก เศษอาหารที่ตกค้างจากการกินเหลือของปลาอื่น หรือแม้แต่อาหารเม็ดก็สามารถกินได้เช่นกัน
นกเป็ดผี
นกเป็ดผี (, ) เป็นนกน้ำในอันดับ Podicipediformes ที่มีการกระจายพันธุ์อย่างกว้างขวาง ปกติพบตามแหล่งน้ำจืด บางครั้งในฤดูอพยพและฤดูหนาวอาจพบในทะเล ในอันดับนี้มีเพียงวงศ์เดียวคือ Podicipedidae ซึ่งประกอบไปด้วย 22 สปีชีส์ใน 6 สกุลที่ยังมีอยู่ในปัจจุบัน
นกเป็ดผี มีลักษณะคล้ายเป็ด แต่มิใช่เป็ด หากแต่มีกลับความใกล้ชิดกับนกฟลามิงโก (Phoenicopteridae) เสียมากกว่า ทั้งที่มิได้มีสรีระรูปร่างใกล้เคียงกันเลย เหตุที่ได้ชื่อว่า "นกเป็ดผี" มาจากพฤติกรรมที่มักผลุบหายลงไปใต้น้ำอย่างรวดเร็ว ก่อนจะไปโผล่อีกจุดหนึ่งซึ่งมักอยู่ห่างออกไปราวกับผีหลอก นกเป็ดผีเป็นนกที่วิวัฒนาการมาเพื่อการว่ายน้ำและดำน้ำโดยเฉพาะ มีความเชี่ยวชาญในการจับปลามาก ตลอดทั้งชีวิตแทบไม่เคยขึ้นจากน้ำเลย ยกเว้นยามเมื่อต้องบินและวางไข่เท่านั้น
สุวิกรม อัมระนันทน์
สุวิกรม อัมระนันทน์ หรือ เปอร์ เป็นนักแสดง และพิธีกรชาวไทย ปัจจุบันจบจากคณะวิศวกรรมโยธา หลักสูตรนานาชาติ มหาวิทยาลัยเทคโนโลยีพระจอมเกล้าธนบุรี
สุวิกรมมีชื่อเสียงจากบทนำในภาพยนตร์เรื่อง "365 วัน ตามติดชีวิตเด็กเอ็นท์" เป็นภาพยนตร์สารคดีโดย โสรยา นาคะสุวรรณ และจิระ มะลิกุล ที่นำเสนอชีวิตของเด็กไทยที่กำลังเตรียมตัวสอบเข้ามหาวิทยาลัย โดยใช้ทีมงานช่างกล้องติดตามถ่ายภาพการใช้ชีวิตประจำวันของสุวิกรม และเพื่อนร่วมชั้นเรียนที่โรงเรียนสวนกุหลาบวิทยาลัย จำนวน 4 คน เป็นเวลาหนึ่งปี ตั้งแต่การตัดสินใจร่วมกับครอบครัวเพื่อเลือกสอบเข้าเรียนวิศวกรรมตามอย่างบิดา บรรยากาศการเรียนการสอนในโรงเรียนมัธยม การใช้เวลาว่างกับเพื่อนฝูง การเรียนกวดวิชา การสอบโอ-เน็ต และการสอบสัมภาษณ์เข้าเรียนหลักสูตรนานาชาติ ในสาขาวิชาวิศวกรรมโยธา ของมหาวิทยาลัยเทคโนโลยีพระจอมเกล้าธนบุรี ที่เขาต้องการจะเข้าศึกษาในขณะนั้น
หลังจากผลงานเรื่อง 365 วัน ตามติดชีวิตเด็กเอ็นท์ แล้ว สุวิกรมยังมีผลงานแสดงภาพยนตร์เรื่อง "ปิดเทอมใหญ่ หัวใจว้าวุ่น" และ "มายวาเลนไทน์ แล้วรัก...ก็หมุนรอบตัวเรา" และเป็นพิธีกรรายการโทรทัศน์ หนึ่งวันเดียวกัน (ของบริษัท เดย์โพเอตส์ จำกัด) ร่วมกับซันนี่ สุวรรณเมธานนท์ และรายการ อุตลุดจุดฝันภาค 1 (ของ บริษัท จีเอ็มเอ็ม แกรมมี่ จำกัด (มหาชน)) และ รายการ เจาะใจ (ของ บริษัท เจเอสแอลโกลบอลมีเดีย จำกัด)และสุวิกรมเป็นพิธีกรในรายการ "ดิไอดอล คนบันดาลใจ" ของ บริษัท เดย์โพเอตส์ จำกัด รวมถึงเป็นพิธีกรรายการ Perspective ทางช่อง 9 และเป็นพิธีกร ทรู อะคาเดมี่ แฟนเทเชีย ซีซั่นที่ 9 ร่วมกับ เศรษฐา ศิระฉายา และรายการพิเศษ มหกรรมทางเรือนานาชาติ (8ตอน) สืบสานปณิธานแดนใต้ร่มเย็น (25) ทุกวันเสาร์ เวลา 16.30 - 16.55 น. ทางช่อง 5 (เริ่วันเสาร์ที่ 2 กันยายน - ตุลาคม 2560)
เต่าบก
เต่าบก () คือ เต่าที่อยู่ในวงศ์ Testudinidae ซึ่งเป็นวงศ์ใหญ่ มีสกุลต่าง ๆ จำนวนมากที่อยู่ในวงศ์นี้
เต่าบก คือ เต่ากลุ่มที่ไม่สามารถที่จะว่ายน้ำหรือใช้ชีวิตอยู่ในน้ำได้ เนื่องจากจะจมน้ำตายได้ เนื่องจากโดยมากแล้วจะมีกระดองขนาดใหญ่ โค้ง และมีน้ำหนักมาก รวมทั้งเท้าที่ไม่มีพังผืดระหว่างนิ้ว จึงไม่สามารถใช้ว่ายน้ำได้
บรรพบุรุษของเต่าบก โดยเฉพาะที่พบในภูมิภาคเอเชียตะวันออกเฉียงใต้ ถูกค้นพบเมื่อกลางปี พ.ศ. 2552 ในยุคจูราสสิกตอนปลาย ที่จังหวัดมุกดาหาร ซากฟอสซิลมีขนาดความยาวและกว้างกว่า 90 เซนติเมตร
โดยมากแล้ว เต่าบกจะเป็นเต่าที่มีขนาดใหญ่ หลายชนิดเมื่อโตเต็มที่แล้วจะมีน้ำหนักร่วมร้อยกว่ากิโลกรัม มักจะอาศัยอยู่บนพื้นที่มีความแห้งและอุณหภูมิค่อนข้างร้อนหรือกึ่งทะเลทราย หรือแม้แต่จะเป็นทะเลทรายเลยในบางชนิด และโดยมากแล้วเต่าบก จะเป็นเต่าที่กินพืชและผักเป็นอาหาร มีเพียงไม่กี่ชนิดเท่านั้นที่กินเนื้อหรือกินทั้งเนื้อและพืชเป็นอาหาร
เต่าบกเป็นสัตว์ที่มีความแตกต่างระหว่างเพศชัดเจน โดยตัวผู้มักจะมีกระดองส่วนหางที่เว้าลึกกว่าตัวเมีย เนื่องจากจะต้องสอดใส่อวัยวะเพศเข้าไปในอวัยวะสืบพันธุ์ของตัวเมียในเวลาผสมพันธุ์
ถึงแม้จะมีชีวิตอยู่บนบกและอาศัยในที่ ๆ สภาพอากาศแห้งแล้ง แต่เต่าบกก็ยังต้องการน้ำ ซึ่งวิธีที่จะทำให้ได้รับน้ำ ก็คือ การที่กินเข้าไปทั้งโดยตรง และผ่านจากอาหารที่กินเข้าไป และการที่ลงไปแช่ในน้ำ
แสงแดดเป็นสิ่งที่มีความสำคัญและจำเป็นต่อเต่าบกมาก เนื่องจากต้องการรังสียูวีเอและยูวีบี ซึ่งยูวีเอจะเป็นตัวกระตุ้นในเรื่องของความอยากอาหารและกิจกรรมต่าง ๆ ในการดำเนินชีวิตประจำวัน รวมไปถึงการสืบพันธุ์อีกด้วย ส่วนยูวีบีจะช่วยในเรื่องของการดูดซึมแคลเซียมและเสริมสร้างวิตามินดี 3 ภายในร่างกายของเต่า ซึ่งถ้าหากไม่ได้รับยูวีบี แล้วจะทำให้กระดองเต่าอ่อนแอ นุ่มนิ่ม ทำให้เต่ามีร่างกายที่อ่อนแอและตายได้ง่าย
มีรายงานว่าเต่าบกที่เลี้ยงเป็นสัตว์เลี้ยงของครอบครัวหนึ่ง ในกรุงริโอเดอจาเนโร ประเทศบราซิล สามารถมีชีวิตอยู่ได้นานถึง 30 ปี ภายในห้องเก็บของที่ถูกปิดตายมาตลอด โดยที่ไม่ทราบว่าอยู่รอดมาได้อย่างไร
เต่าบก สามารถแบ่งออกเป็นวงศ์ย่อยได้อีก 2 วงศ์มีการกระจายพันธุ์ทั่วทุกทวีปของโลก ยกเว้นทวีปแอนตาร์กติกา ซึ่งหลายชนิดเป็นที่รู้จักกันเป็นอย่างดี ได้แก่ เต่ายักษ์กาลาปากอส ("Geochelone nigra") ซึ่งเป็นเต่าบกที่มีขนาดใหญ่และมีอายุยืนยาวที่สุดในโลก ซึ่งจะพบได้เฉพาะในหมู่เกาะกาลาปากอสเท่านั้น, เต่ายักษ์เซเชลส์ ("Aldabrachelys hololissa") ที่อาศัยอยู่เฉพาะสาธารณรัฐเซเชลส์, เต่าดาวพม่า ("Geochelone platynota") หรือ เต่าราเดียตา ("Astrochelys radiata") ซึ่งเป็นเต่าบกขนาดเล็ก กระดองมีความสวยงาม นิยมเลี้ยงกันสัตว์เลี้ยง โดยกระดองของตัวที่มีสีเหลืองมาก จะเรียกว่า "ไฮเยลโล่"
ส่วนที่พบได้ในประเทศไทย ได้แก่ เต่าเหลือง ("Indotestudo elongata") ซึ่งเป็นชนิดที่พบได้บ่อยและง่ายที่สุดในประเทศไทยและอินโดจีน, เต่าหก ("Manouria emys") ซึ่งมักอาศัยในป่าดิบเขา จัดเป็นเต่าบกที่มีขนาดใหญ่ที่สุดที่พบได้ในทวีปเอเชีย เป็นต้น
ลักษณ์นารา เปี้ยทา
ลักษณ์นารา เปี้ยทา เกิดเมื่อวันที่ 16 สิงหาคม พ.ศ. 2538) เป็นนักแสดงชาวไทย เริ่มเข้าสู่วงการบันเทิงตั้งแต่อายุ 4 ขวบ เริ่มแรกได้งานถ่ายโฆษณา และต่อมาได้แสดงละครเป็นครั้งแรกจากการชักชวนของ ศุภชัย ศรีวิจิตร จากการเล่นโฆษณานมไทย เดนมาร์ก สูง173ซม.
ลักษณ์นารา เปี้ยทา เป็นบุตรคนเล็กของสุรพล เปี้ยทา และวิภาวรรณ รัตนบัณฑูร มีพี่สาวหนึ่งคนชื่อ เจิมสุภา เปี้ยทา ลักษณ์นาราเป็นชาวอำเภอพระประแดง จังหวัดสมุทรปราการ โดยกำเนิด สำเร็จการศึกษาระดับอนุบาลศึกษา, ประถมศึกษา, มัธยมศึกษาตอนต้นและมัธยมศึกษาตอนปลายจากโรงเรียนพระหฤทัยคอนแวนต์ ปัจจุบันมิวกำลังเรียนที่ คณะอักษรศาสตร์ มหาวิทยาลัยศิลปากร ภาควิชาเอเชียศึกษา เอกภาษาญี่ปุ่น
ลักษณ์นารา เป็นนักกีฬายิมนาสติกได้เป็นนักกีฬาเขตจังหวัดสมุทรปราการ โดยเธอเริ่มเรียนเมื่ออายุ 9 ปี เธอมีใบหน้าคล้ายกับนักแสดงสาว คาริสา สปริงเก็ตต์ อีกด้วย
มือปืนตรัยภาค
มือปืนตรัยภาค เป็นภาพยนตร์ไทยไตรภาค แนวดราม่า โรแมนติก และ ตลก โปรเจกต์ภาพยนตร์ของ ยุทธเลิศ สิปปภาค ถัดจากเรื่อง บุปผาราตรี โดยเป็นภาพยนตร์ไตรภาค (3 ภาค) สร้างและจัดจำหน่ายโดย พระนครฟิล์ม และ มหาการพิคเจอร์ นำแสดงโดย เทพ โพธิ์งาม, โหน่ง ชะชะช่า, โก๊ะตี๋ อารามบอย, คริส หอวัง, พลอย จินดาโชติ, พิชญ์นาฏ สาขากร และ สายป่าน อภิญญา ซึ่งทั้งหมดจะอยู่ในคนละภาคด้วยกัน ได้แก่ มือปืนดาวพระศุกร์, มือปืนดาวพระเสาร์ และ มือปืนพระอาทิตย์
พระนครฟิล์ม ร่วมกับ ยุทธเลิศ สิปปภาค ได้ทุ่มงบกว่า 100 ล้านบาท เพื่อสร้างภาพยนตร์ไทยฟอร์มเด็ดชุด “มือปืน ตรัยภาค” (คิลเลอร์ไทรลอจี้) ที่ระดมดารานักแสดงและดาวตลกชื่อดังมาประชันบทบาทกันอย่างมากมาย โดยมีการเปิดตัวแถลงข่าวอย่างเป็นทางการ เมื่อค่ำวันที่ 8 กุมภาพันธ์ พ.ศ. 2553 ณ ร้านบัสเตอร์บัสเตอร์ หลังเอสพลานาด รัชดา กรุงเทพฯ ภายในงานมีสื่อมวลชนและแขกในวงการมาร่วมงานกันอย่างคับคั่ง
โดยหนังที่กล้าทุ่มทุนสร้างครั้งนี้ ธวัชชัย พันธุ์ภักดี ผู้จัดการทั่วไปของ พระนครฟิล์ม เผยว่า ถึงการได้ผู้กำกับ ยุทธเลิศ สิปปภาค ว่า "“หลังจากที่ผมได้ดูรายละเอียดของโปรเจกต์ส์นี้แล้ว รู้สึกว่าน่าสนใจและน่าลงทุนมาก เป็นแนวหนังที่แปลก ฉีกจากความเป็นพระนครฯ แต่ก็ยังคงความสนุกเหมือนเดิม แต่เป็นความสนุกที่ฉีกแนวจากที่เคยทำ เราจึงกล้าที่จะลงทุน เพราะคิดแล้วว่าน่าจะคุ้มค่า แล้วที่สำคัญหนังเรื่องนี้ผมมองว่ามันสามารถได้ทั้งเมืองไทยและต่างประเทศได้อย่างสบาย”"
ยุทธเลิศ สิปปภาค ได้แจ้งเกิดจากภาพยนตร์เรื่อง มือปืน/โลก/พระ/จัน ที่ทำรายได้ 120 ล้านบาท ภาพยนตร์ได้โครงที่มาจากนี้ ภาพยนตร์นี้จะถ่ายทำยาวแบบต่อเนื่องกันไปเลย และจะตัดต่อแบ่งแต่ละภาคตามที่ว่า ซึ่งไม่น่าจะต่างจากภาพยนตร์เรื่อง บุปผาราตรี 3.1 และ บุปผาราตรี 3.2 เท่าใดนัก เพียงแต่แต่ละภาคจะมีจุดเด่นอยู่ที่นักแสดงประจำภาคนั้นๆ นั่นเอง
"ดูบทความหลักที่ มือปืนดาวพระเสาร์"
ตี๋ ไรเฟิล (โหน่ง ชะชะช่า) มือปืนแห่งซุ้มสะพานเหล็ก มือปืนรับจ้างผู้มีปัญหาสมรรถทางเพศที่ล้มเหลวนกกระจอกไม่กินน้ำ ตี๋ต้องฆ่าคนมากมายเพื่อหาเงินมาบำบัดอาการนกเขาไม่ขัน จนในวันหนึ่งตี๋ก็ได้พบกับ คริส สไตย์เออร์ (คริส หอวัง) มือปืนสาวที่เจอแต่คนหลอกลวง จึงคิดว่าโลกนี้ไม่มีรักแท้อีกแล้ว เป็นผู้หญิงลึกลับที่ทำให้เขาตกหลุมรักด้วยความบริสุทธิ์ใจ จนได้มาเจอกับตี๋ ไรเฟิล ที่เธอคิดว่าเขามีความรักที่ให้เธออย่างจริงใจ แต่คริสกลับไม่ต้องการความรักแบบนั้น จากประสบการณ์รักที่หลอกลวงทำให้คริสปฏิเสธความรัก
"ดูบทความหลักที่ หมาแก่ อันตราย"
เป้ ท่าทราย (เทพ โพธิ์งาม) มือปืนรับจ้างที่เพิ่งพ้นโทษออกมาจากคุกแล้วเพิ่งค้นพบความจริงที่เขาไม่เคยรู้มาก่อนคือ ในชีวิตเขานั้นมีลูกสาวแท้ๆอยู่หนึ่งคนชื่อ ดาว (พลอย จินดาโชติ) แต่เป้ กลับต้องหนีจากการตามล่าของลูกสาวของตัวเองเพราะเธอเข้าใจผิดคิดว่า เป้ อูซี่คือคนที่ฆ่าพ่อเลี้ยงของเธอ ซึ่งเธอคิดว่าเป็นพ่อแท้ๆ
"ดูบทความหลักที่ มือปืนพระอาทิตย์"
กรันตูริสโม 5
กรันตูริสโม 5 (Gran Turismo 5) เป็นเกมแนวแข่งรถฉบับที่ห้าของเกมรถแข่งชุดกรันตูริสโม ซึ่งพัฒนาโดยโพลีโฟนีดิจิตัล และจัดจำหน่ายโดยโซนี่คอมพิวเตอร์เอ็นเตอร์เทนเมนต์ วางจำหน่ายลงบนเครื่องเพลย์สเตชัน 3 ในวันที่ 24 พฤศจิกายน ค.ศ. 2010 ได้ขยายจากภาค Prologue และยังเป็นเกมชุดแรกที่พัฒนาสำหรับเพลย์สเตชัน 3
โรงเรียนวชิราลัย
โรงเรียนวชิราลัย เป็นโรงเรียนเอกชน ตั้งอยู่ใน ตำบลหนองผึ้ง อำเภอสารภี จังหวัดเชียงใหม่ โดยมีนางราตรี ตนเล็ก เป็นผู้รับใบอนุญาต และมีนายคนอง ตนเล็ก เป็นผู้บริหาร โรงเรียนวชิราลัยมีอุดมการณ์ ความมุ่งหวังสูงสุดที่จะปลูกฝัง อบรม จัดการเรียนรู้ให้มีประสบการณ์แก่นักเรียนทุกคนอย่างเต็มกำลังความสามารถโดยเฉพาะอย่างยิ่งผู้ผ่านการศึกษาจากโรงเรียนจะต้องเป็นบุคคลที่มีคุณสมบัติตามปรัชญาของโรงเรียน"คนดี มีวินัย กายและใจอดทน (Great one Discipline Toughness)""ผู้มีการศึกษาดี ต้องเลี้ยงตัวเอง เลี้ยงพ่อแม่ และช่วยเหลือประเทศชาติได้ (Well-educated person have to be responsible for themselves, their parents and their nation)"ในปัจจุบันโรงเรียนแห่งนี้ได้ให้ความสนใจเรื่องนักฟุตบอลเป็นอย่างมาก มีความใกล้เคียงกับโรงเรียนชายล้วนสูง การประกาศเกียรติคุณให้นักฟุตบอลนั้นมักจะยิ่งใหญ่ ส่วนรางวัลทางวิชาการนั้นจะมีการพูดเป็นขวัญกำลังใจ จำกัดสิทธิ์ให้นักฟุตบอลอย่างดีเยื่ยม สภาพสังคมแล้วแต่ตัวบุคคล มีการให้โควต้าเข้ามหาลัยเท่า รร. อื่นแต่การแข่งขันน้อย เหมาะกับนักกีฬาเป็นอย่างยิ่ง
รอยซ์
บริษัทรอยซ์คอนเฟกต์ จำกัด (; ) หรือมักเรียก อี-รอยซ์ () เป็นบริษัทสัญชาติญี่ปุ่นผลิตช็อกโกแลต มีสำนักงานใหญ่อยู่ในเมืองซัปโปโระ จังหวัดฮกไกโด ผลิตภัณฑ์ขึ้นชื่อคือ ช็อกโกแลตยี่ห้อ "รอยซ์ (Royce')"
บริษัทรอยซ์ก่อตั้งในเดือนกรกฎาคม 1983 ด้วยทุนสิบล้านเยน มีสำนักใหญ่แห่งแรกอยู่ในจังหวัดฮกไกโด ห่างกรุงโตเกียวไปทางเหนือราวห้าร้อยไมล์ แล้วเริ่มผลิตช็อกโกแลตภายในเดือนพฤศจิกายน ปีนั้นเอง
สองปีแรกที่เริ่มเข้าสู่เศรษฐกิจญี่ปุ่น บริษัทเจริญช้า ครั้นเดือนกันยายน 1985 บริษัทเพิ่มทุนเป็นสามสิบล้านห้าแสนเย็น และเดือนกันยายน 1989 ก็สามารถเพิ่มเบ้าหลอมช็อกโกแลตได้ บริษัทจึงเริ่มแข่งขันกับยี่ห้ออื่น ๆ ในตลาดได้ กระทั่งปี 1990 ก็เริ่มมีบทบาทเด่นในอุตสาหกรรมลูกกวาดในเอเชีย
ในเดือนพฤษภาคม 1993 บริษัทตั้งร้านขายสินค้าของตนเองโดยเฉพาะ ชื่อ "ร้านหลักฮิงาชินาเอโบะ" (Higashi Naebo Main Shop) ในปีเดียวกันนั้นก็เริ่มผลิตคุกกีเพิ่มจากช็อกโกแลตด้วย บริษัทสามารถขยายโกดังขนานใหญ่ได้ในปี 1994 และ 1995 โดยเปิดสาขาในฮิรางิชิ, อาซาบุ และ โคโตนิ ในปี 1996 จึงตั้งศูนย์ส่งสินค้า และออกช็อกโกแลตยี่ห้อ "นามะ (Nama)"
เดือนมีนาคม 1997 จึงเปิดร้านของบริษัทที่ห้างสรรพสินค้ามิตสึโกชิ (Mitsukoshi department store) กลางเมืองซัปโปโระ และเดือนกรกฎาคม ปีเดียวกัน เมื่อชาวซัปโปโระคุ้นเคยผลิตภัณฑ์ของบริษัทแล้ว ก็ย้ายสำนักงานหลักมายังอำเภอฮิงาชิของเมืองดังกล่าว แล้วออกช็อกโกแลตยี่ห้อใหม่อีก ชื่อ "ทรัฟเฟิล (Truffle)" และตั้งศูนย์ส่งสินค้าอีกแห่งในเดือนพฤศจิกายน นอกจากนี้ บริษัทยังเปิดร้านที่สนามบินต่าง ๆ ของเมืองฮกไกโด เช่น ที่สนามบินชิโตเซะ (Chitose Airport) ด้วย
มะตะบะ
มะตะบะ (; ) เป็นอาหารอาหรับ มีอยู่ 2 ชนิด ได้แก่
เต่าหก
เต่าหก () เป็นเต่าบกชนิดหนึ่ง มีชื่อวิทยาศาสตร์ว่า "Manouria emys"
เมื่อโตเต็มที่มีกระดองยาว 2 ฟุต น้ำหนักประมาณ 30-40 กิโลกรัม กระดองโค้งสูงมาก ขาหน้าด้านบนมีเกล็ดใหญ่ ๆ ขาหลังสั้นทู่มีเล็บกลมใหญ่ และไม่มีเกล็ดขนาดใหญ่ มีเดือยอยู่ระหว่างขาหลังกับหางข้างละอัน เดือยมีกระดูกอยู่ข้างใน สำหรับใช้ยันพื้นดินเวลาปีนขึ้นที่สูงจึงดูคล้ายมีขาเพิ่มอีกสองขา เป็นหกขา จึงเป็นที่มาของชื่อเรียก
เต่าหก พบกระจายพันธุ์อยู่ในทวีปเอเชีย ตั้งแต่เอเชียใต้, เอเชียตะวันออกเฉียงใต้ ไปจนถึงอินโดนีเซีย จัดเป็นเต่าบกที่มีขนาดใหญ่ที่สุดที่พบได้ในทวีปเอเชีย
แม้จะเป็นเต่าบก แต่ก็ชอบความชื้น ชอบอาศัยอยู่ในโคลนตมหรือใกล้แหล่งน้ำ ในป่าดิบเขา โดยจะขุดหลุมแล้วฝังตัวอยู่ ไม่ค่อยพบในที่ราบ สามารถแบ่งออกได้เป็น 2 ชนิดย่อย คือ
กินพืชและผลไม้เป็นอาหารหลัก แต่ก็สามารถกินสัตว์ขนาดเล็กได้ด้วย เช่น ทากหรือสัตว์น้ำอย่าง ปู กุ้ง หรือหอย เป็นต้น
เมื่อผสมพันธุ์แล้ว ตัวเมียจะวางไข่ครั้งละ 30-50 ฟอง จัดได้เป็นเต่าบกชนิดที่มีการวางไข่มากที่สุด ด้วยการกวาดใบไม้และวัสดุต่าง ๆ มาคลุมทับไข่ไว้และเฝ้าไข่เป็นเวลาหลายวัน แทนที่จะขุดหลุมฝังเหมือนเต่าบกทั่วไป มีอายุยืนกว่า 100 ปี ในประเทศไทยจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 และมีชื่อติดอยู่ในบัญชีหมายเลข 2 (Appendix II) ของไซเตส แต่ก็นิยมเลี้ยงกันเป็นสัตว์เลี้ยง
เต่าเหลือง
เต่าเหลือง หรือ เต่าเทียน หรือ เต่าแขนง หรือ เต่าขี้ผึ้ง () เป็นเต่าบกชนิดหนึ่ง มีชื่อวิทยาศาสตร์ว่า "Indotestudo elongata"
จัดเป็นเต่าบกขนาดกลาง เมื่อโตเต็มที่มีน้ำหนักประมาณ 2 กิโลกรัม กระดองโค้งสูงพอสมควร ทั่วตัวมีสีขาวหรือเหลืองเป็นส่วนใหญ่ มีแต้มสีดำบ้างประปราย ขอบกระดองของบางตัวมีสีเหลืองใสดูคล้ายขี้ผึ้งหรือเทียน จึงเป็นที่มาของชื่อ ในบางตัวเมื่อโตเต็มที่อาจมีสีน้ำตาลแก่ปน ขามีสีเทาดำ ขาหน้ามีเกล็ดใหญ่ ๆ อยู่ด้านบน ขาหลังสั้นทู่ ขาหน้าและขาหลังไม่มีพังผืดระหว่างนิ้ว แต่มีนิ้วแข็งแรงมาก ตัวผู้มีเกล็ดกระดองเว้าและลึก ขณะที่ตัวเมียราบเรียบกว่า
พบกระจายพันธุ์อยู่ทั่วไปในภูมิภาคเอเชียตะวันออกเฉียงใต้และบางส่วนในเอเชียใต้ ในประเทศไทยพบได้ทุกภาค
กินพืชและผลไม้เป็นอาหารหลัก แต่ก็สามารถกินเนื้อ เช่น ซากสัตว์หรือหอยได้ด้วย
เป็นเต่าที่ชอบความชื้น แต่ไม่ชอบที่จะแช่น้ำ พบได้ในป่าแทบทุกสภาพ แม้กระทั่งในสวนยางพาราหรือสวนปาล์มน้ำมัน วางไข่ครั้งละ 2-4 ฟอง โดยมีฤดูผสมพันธุ์ระหว่างเดือนกันยายน-ตุลาคม จากนั้นในเดือนธันวาคมจึงจะวางไข่ โดยจะขุดหลุมลึกประมาณครึ่งตัว ใช้เวลาฟักประมาณ 146 วัน ลูกเต่าที่เกิดมาใหม่กระดองจะมีความนิ่ม จะแข็งเมื่ออายุได้ราวหนึ่งปี
เต่าชนิดนี้ ในประเทศไทย สามารถพบเห็นได้ง่าย คือ ที่หมู่บ้านบ้านกอก อำเภอมัญจาคีรี จังหวัดขอนแก่น ห่างจากตัวอำเภอเมืองราว 50 กิโลเมตร โดยจะพบเต่าเหลืองอาศัยและเดินไปเดินมาทั่วไปในหมู่บ้าน โดยที่ชาวบ้านไม่ทำอันตรายหรือนำไปรับประทาน เต่าจึงอาศัยอยู่ร่วมกับมนุษย์ได้เป็นอย่างดี ซึ่งชาวบ้านที่นี่เชื่อว่าเต่าเหลืองเป็นเต่าเจ้า เป็นสัตว์ศักดิ์สิทธิ์ และเรียกชื่อเต่าชนิดนี้เป็นภาษาถิ่นว่า "เต่าเพ็ก" จนได้รับชื่อเรียกว่าเป็น "หมู่บ้านเต่า"
เต่าเหลือง มีสถานะเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 และนิยมเลี้ยงกันเป็นสัตว์เลี้ยง
โบโนโบ
โบโนโบ หรือ ชิมแปนซีแคระ (; )
โบโนโบได้รับการอนุกรมวิธานโดย เฮิร์นส์ ชวาตส์ นักสัตววิทยาชาวเยอรมัน ในปี ค.ศ. 1929 หลังจากก่อนหน้านั้น คือ ในปี ค.ศ. 1927 อองรี โซเดน นักสัตววิทยาชาวเบลเยี่ยมได้ตรวจสอบหัวกะโหลกและหนังสัตว์แปลกประหลาดชนิดหนึ่ง ซึ่งน่าจะเป็นชิมแปนซีตัวเมีย ซึ่งน่าจะเป็นตัวโตเต็มวัยที่ได้มาจากเบลเยี่ยมคองโก ซึ่งชวาตส์ได้ไปเยือนพิพิธภัณฑ์ของโซเดน และได้ทำการวัดขนาดกะโหลกและตัวอย่างอีก 2 หัว ก่อนสรุปว่าเป็นชิมแปนซี หรือเอปชนิดใหม่ของโลก ซึ่งจะพบได้เฉพาะฝั่งซ้ายหรือตอนใต้ของแม่น้ำคองโกเท่านั้น
เป็นลิงไม่มีหางที่นักวิทยาศาสตร์เชื่อกันว่ามีวิวัฒนาการใกล้เคียงมนุษย์มากที่สุด โดยมีบรรพบุรุษร่วมกันก่อนจะมาแยกสายวิวัฒนาการ โดยมีดีเอ็นเอเหมือนกับมนุษย์ถึงร้อยละ 90 โบโนโบมีลักษณะทั่วไปเหมือนกับชิมแปนซี ที่อยู่ในสกุลเดียวกัน แต่มีขนาดเล็กกว่ามาก และมีถิ่นที่อยู่อาศัยจำกัดกว่า และมีพฤติกรรมรักสงบ ไม่ก้าวร้าวหรือล่าลิงชนิดอื่นกินเป็นอาหารเหมือนชิมแปนซี
โบโนโบ มีส่วนหัวที่เล็กกว่าชิมแปนซีเมื่อเทียบกับขนาดตัว มีรูปร่างที่เพรียวและแขนยาวกว่า อย่างไรก็ตามทั้งตัวผู้และตัวเมียเมื่อโตเต็มที่จะมีขนาดพอ ๆ กับชิมแปนซีตัวเมีย ซึ่งโบโนโบได้แยกสายวิวัฒนาการมาจากชิมแปนซีเมื่อกว่า 900,000 ปี ถึง 1.5 ล้านปีก่อน 
ได้มีการศึกษาพบว่า โบโนโบเป็นสิ่งมีชีวิตเพียงชนิดเดียวที่ไม่ใช่มนุษย์ ที่สามารถแสดงออกทางความรักและมีพฤติกรรมทางเพศได้เหมือนมนุษย์ เช่น การจูบ, การออรัลเซ็กส์ หรือแม้แต่การผสมพันธุ์แบบหันหน้าเข้าหากัน และยังพบว่ามีพฤติกรรมผสมพันธุ์เพื่อที่จะแลกเปลี่ยนอาหารกัน แทนที่จะต่อสู้แย่งชิงกันแบบสัตว์ชนิดอื่น หรือแม้แต่การใช้อวัยวะเพศที่ขยายใหญ่กว่าปกติเสียดสีกันไปมาของตัวเมียในช่วงวัยเจริญพันธุ์เพื่อแสดงออกถึงความผูกพันฉันพี่น้องกันด้วย
อยู่อาศัยในตอนกลางของทวีปแอฟริกา พบในเขตประเทศคองโก เพียงประเทศเดียวในโลก พบในธรรมชาติเพียง 5,000 ตัว จัดอยู่ในกลุ่มสิ่งมีชีวิตใกล้สูญพันธุ์
ปัจจุบันประเทศคองโกมีพื้นที่อนุรักษ์ซึ่งเป็นป่าดงดิบที่ใหญ่ที่สุดในทวีปแอฟริกา คิดเป็นร้อยละ 8 และต้องการเพิ่มเป็นร้อยละ 10 และร้อยละ 15 ในที่สุด โดยรัฐบาลคองโกต้องการปกป้องการทำลายป่าในพื้นที่ลุ่มคองโกด้วย
แขวงอารากาวะ
แขวงอารากาวะ () เป็น 1 ใน 23 แขวงพิเศษของมหานครโตเกียว ประเทศญี่ปุ่น ชื่อของแขวงมาจากชื่อของแม่น้ำอารากาวะ ถึงแม้ว่าแม่น้ำดังกล่าวจะมิได้ไหลผ่านแขวงนี้ก็ตาม มีอาณาแขวงติดต่อกับแขวงอาดาจิ คิตะ บุงเกียว ไทโต และซูมิดะ
แขวงอารากาวะตั้งอยู่ทางทิศตะวันออกเฉียงเหนือของกรุงโตเกียว มีขนาดพื้นที่ทั้งสิ้น 10.20 ตารางกิโลเมตร มีลักษณะยาวและกว้างจากทิศตะวันออกถึงทิศตะวันตก มีแม่น้ำซูมิดะเป็นแนวกั้นแขวงทางทิศเหนือ ติดกับแขวงอาดาจิ ทิศตะวันตกติดกับแขวงคิตะ ทิศตะวันตกเฉียงใต้ติดกับแขวงบุงเกียว ทิศใต้ติดกับแขวงไทโต และทิศตะวันออกเฉียงใต้ติดกับแขวงซูมิดะ
แขวงคิตะ (โตเกียว)
คิตะ () เป็น 1 ใน 23 แขวงพิเศษของกรุงโตเกียว ประเทศญี่ปุ่น ตั้งอยู่ทางทิศเหนือของกรุงโตเกียว จึงเป็นที่มาของคำว่า "คิตะ" ซึ่งแปลว่า "เหนือ"
ในปี 2008 แขวงคิตะมีจำนวนประชากรประมาณ 332,140 คน มีความหนาแน่น 16,140 คน ต่อตารางกิโลเมตร
แขวงคิตะตั้งอยู่ทางทิศเหนือของกรุงโตเกียว ด้านทิศเหนือมีอาณาเขตติดกับเมืองคาวางูจิและโทดะ จังหวัดไซตามะ ทางทิศตะวันออก ทิศใต้ และทิศตะวันตกมีอาณาเขตติดต่อกับแขวงอาดาจิ อารากาวะ อิตาบาชิ บุงเกียว และโทชิมะ
ศูนย์การประชุมนานาชาติโตเกียว
ศูนย์การประชุมนานาชาติโตเกียว () เป็นศูนย์การประชุมอเนกประสงค์ ตั้งอยู่บริเวณสถานีรถไฟโตเกียวและสถานีรถไฟยูระกุโช ย่านมะรุโนะอุชิ เขตชิโยะดะ กรุงโตเกียว ในบริเวณที่ตั้งเดิมของศาลาว่าการเทศบาลเมืองโตเกียวหลังเก่า (ก่อนย้ายไปบริเวณชินจุกุ) ก่อสร้างแล้วเสร็จเมื่อปี 1996
ศูนย์การประชุมประกอบไปด้วยห้องประชุมใหญ่จุได้ 5,000 คน และห้องประชุมย่อยอื่นๆอืีก 7 แห่ง อีกทั้งลานจัดนิทรรศการ ห้องรับรอง ร้านอาหาร และ สิ่งอำนวยความสะดวกอื่นๆ
เต่าราเดียตา
เต่าราเดียตา หรือ เต่ารัศมีดารา () เป็นเต่าบกชนิดหนึ่ง มีชื่อวิทยาศาสตร์ว่า "Astrochelys radiata"
มีกระดองที่มีสีสวยโดยเฉพาะในวัยเล็ก คล้ายกับเต่าในสกุล "Geochelone" ที่เคยถูกจัดให้อยู่ร่วมสกุลเดียวกันมาก่อน แต่ทว่ามีลวดลายที่ละเอียดกว่ามากเหมือนกับลายของ "ดาว" โดยเฉพาะในตัวที่มีสีเหลืองมาก จะเรียกว่า "ไฮเยลโล่"
จัดเป็นเต่าขนาดกลาง เมื่อโตเต็มที่จะมีขนาดประมาณหนึ่งฟุตครึ่ง น้ำหนักประมาณ 35 ปอนด์ มีถิ่นกำเนิดอยู่ที่ประเทศมาดากัสการ์บริเวณตอนใต้ และถูกนำเข้าไปในเรอูว์นียง และมอริเชียส ในสภาพที่เป็นทะเลทราย แต่ก็เป็นเต่าที่ชอบความเย็นและความชื้นพอสมควร เนื่องจากสภาพที่อยู่อาศัยมีสภาพฝนตกชุกอยู่ด้วย
กินผักและผลไม้หลากชนิดเป็นอาหาร ตัวเมียมีขนาดใหญ่กว่าตัวผู้ วางไข่ในหลุมที่ตัวเมียเป็นฝ่ายขุดประมาณ 7-9 ฟอง แล้วเว้นช่วงไป จากนั้นก็จะขุดหลุมใหม่เพื่อวางไข่ ทำอย่างนี้ไปเรื่อย ๆ จนกว่าไข่จะหมด ใช้เวลาฟักประมาณ 200 วัน ซึ่งไข่จะฟักเป็นตัวเร็วหรือช้าขึ้นอยู่กับอุณหภูมิ
เต่าราเดียตา เป็นเต่าบกที่ได้รับความนิยมอย่างสูงในแง่ของการนิยมเป็นสัตว์เลี้ยง มีราคาซื้อขายที่แพงมาก มีการอนุรักษ์มีสถานะติดอยู่ในบัญชีหมายเลข 1 (Appendix I) ของไซเตส ในธรรมชาติจะอาศัยอยู่ในพุ่มไม้หนามทางทิศตะวันตกเฉียงใต้ของมาดากัสการ์ แม้จะมีปริมาณในธรรมชาติมากถึง 63,000,000 ตัว แต่ทว่าก็มีปริมาณลดลงเรื่อย ๆ ถึงร้อยละ 47 จากเมื่อ 11 ปีก่อน คาดว่าหากเป็นเช่นนี้ต่อไปภายใน 20 ปี ข้างหน้า เต่าราเดียตาจะสูญพันธุ์ในที่สุด ซึ่งปัจจุบันในประเทศไทยยังไม่มีรายงานการเพาะขยายพันธุ์ในที่เลี้ยงได้สำเร็จ จึงมีการลักลอบเข้ามาจากมาดากัสดาร์ ซึ่งถือเป็นการกระทำที่ผิดกฎหมาย
คอปติก
คอปติก () อาจหมายถึง:
กลุ่มรักเชียงใหม่ 51
กลุ่มรักเชียงใหม่ 51 เป็นกลุ่มมวลชนการเมืองที่ให้การสนับสนุน ดร.ทักษิณ ชินวัตร อดีตนายกรัฐมนตรี และเป็นสมาชิกกลุ่มแนวร่วมประชาธิปไตยต่อต้านเผด็จการแห่งชาติ (นปช.) ที่มีการเคลื่อนไหวทางการเมืองในพื้นที่จังหวัดเชียงใหม่ โดยมีบุคคลที่มีบทบาทสำคัญ อาทิ นายเพชรวรรต วัฒนพงศ์ศิริกุล อดีตผู้สมัคร ส.ส.จังหวัดลำพูน พ.ต.ท.สุพล ฟูมูลเจริญ ด.ต.พิชิต ตามูล พระครูสุเทพสิทธิคุณ เจ้าอาวาสวัดศรีบุญเรือง และ ศ.ดร.ธเนศวร์ เจริญเมือง นักวิชาการด้านรัฐศาสตร์ อดีตอาจารย์ประจำมหาวิทยาลัยเชียงใหม่ และนางกัญญาภัคร มณีจักร (ดีเจอ้อม) แกนนำผู้ดูแลกลุ่ม
กลุ่มรักเชียงใหม่ 51 เป็นกลุ่มที่มีบทบาทในการเคลื่อนไหวทางการเมือง อาทิ
นายกฤษฏา (ไม่ทราบนามสกุล) ตกเป็นผู้ต้องสงสัย กรณีปลดธงที่มีตราพระปรมาภิไทย ลงแม่น้ำ ซึ่งมีความผิดตามประมวลกฎหมายอาญา มาตรา 118 ผู้ใดกระทำการใดๆ ต่อธงหรือเครื่องหมายอื่นใดอันมีความหมายถึงรัฐ เพื่อเหยียดหยามประเทศชาติ ต้องระวางโทษจำคุกไม่เกินสองปี หรือปรับไม่เกินสี่พันบาท หรือทั้งจำทั้งปรับ”
วันที่ 25 มกราคม 2553 กลุ่มรักเชียงใหม่ 51 ประมาณ 100 คน นำโดยนางกัญญาภัค มณีจักร หรือดีเจอ้อม แกนนำกลุ่มรักเชียงใหม่ 51 ได้เดินทางไปยังกองบัญชาการตำรวจภูธรภาค 5 พร้อมนำโลงศพและพวงหรีดระบุชื่อ พลตำรวจโทสมคิด บุญถนอม ผู้บัญชาการตำรวจภูธรภาค 5 มาวางบริเวณประตูทางเข้า
พระครูสุเทพสิทธิคุณ เจ้าอาวาสวัดศรีบุญเรือง พร้อมทั้งสมาชิกกลุ่มรักเชียงใหม่ ประมาณ 80 คน ได้ประกอบพิธีสังเวยพระเจ้ากาวิละ เมื่อวันที่ 16 มีนาคม พ.ศ. 2553 โดยจัดกิจกรรม ณ อนุสรณ์สถานพระเจ้ากาวิละ ซึ่งอยู่ด้านหน้าฝั่งตรงข้ามกับมณฑลทหารบกที่ 33 ค่ายกาวิละ จ.เชียงใหม่
ไหว้ครูรำมวย
ไหว้ครูรำมวย เป็นการร่ายรำในกีฬามวยไทยเพื่อแสดงถึงความกตัญญูรู้คุณและความเคารพต่อครูมวย เป็นประเพณีที่ปฏิบัติสืบต่อกันมาช้านาน เช่นเดียวกับวิชาการหลายแขนงของไทย ที่มักทำการไหว้ครูก่อน และให้มีการสวมมงคลขณะทำการร่ายรำไหว้ครู เนื่องจากถือเป็นของศักดิ์สิทธิ์ ท่าที่นิยมทำการไหว้ครูมากที่สุดคือ พรหมสี่หน้า, หงส์เหิร, ยูงฟ้อนหาง, สอดสร้อยมาลา, พระรามแผลงศร, พยัคฆ์ตามกวาง, เสือลากหาง, สาวน้อยประแป้ง, ลับหอกโมกขศักดิ์ และกวางเหลียวหลัง ฯลฯ
การรำไหว้ครูเริ่มจากนั่ง กราบเบญจางคประดิษฐ์ คุกเข่าถวายบังคม ขึ้นพรหมนั่ง-ยืน ท่ารำมวย (อาจมีการเดินแปลง ย่างสามขุม การรูดเชือก การบริกรรมคาถา) เพื่อสำรวจ ทักทายหรือข่มขวัญซึ่งแตกต่างกันไปตามแต่ละค่าย หรือสำนัก โดยมีการบรรเลงดนตรีให้จังหวะในการต่อสู้ซึ่งใช้ "เพลงสะหระหม่าแขก" ใช้ในการไหว้ครู "เพลงบุหลันชกมวย" และ "เพลงเชิด" ใช้ในการต่อสู้ ส่วนเครื่องดนตรีไทยที่ใช้บรรเลงประกอบด้วย ปี่ชวา, กลองแขก และฉิ่ง
การรำมวยไหว้ครูมีมาตั้งแต่สมัยสุโขทัย โดยมีที่มาของการที่นักมวยต้องไปพักอาศัยอยู่กับครูมวยเพื่อคอยปรนนิบัติรับใช้ เพื่อให้ครูมวยแน่ใจว่าลูกศิษย์ของตนเป็นคนมีความซื่อสัตย์สุจริต มีความมานะพยายาม และมีความเคารพศรัทธาต่อครูผู้สอน จึงจะมีการอนุญาตให้ทำพิธีขึ้นครู หรือในบางท้องถิ่นเรียกว่า พิธียกครู เพื่อแสดงถึงการยอมรับซึ่งกันและกันทั้งครูและศิษย์
ส่วนการไหว้ครูรำมวย เป็นการแสดงความเคารพต่อครู บิดา มารดา รวมทั้งเป็นการขอพรต่ออำนาจสิ่งศักดิ์สิทธิ์ตามความเชื่อให้คุ้มครองตนให้ได้รับความปลอดภัยจากการชกมวย โดยแสดงออกเป็นท่ารำต่างๆที่ได้รับการถ่ายทอดมาจากครูมวย รวมทั้งอาจมีการบริกรรมคาถาตามความเชื่อของแต่ละบุคคล ปัจจุบัน ชาวไทยส่วนใหญ่ ได้หันมาให้ความสนใจด้านการรักษาสุขภาพโดยมุ่งเน้นวิธีการแบบชาวตะวันตก แต่ไม่ได้ให้ความสำคัญต่อภูมิปัญญาแบบไทยเท่าใดนัก ซึ่งให้ประโยชน์ทั้งการเสริมสร้างสุขภาพกายและใจให้เข้มแข็ง ตลอดจนปลูกฝังด้านธรรมะ ซึ่งแท้จริงแล้วการไหว้ครูมวยไทย ท่ารำมวยไทย ท่าแม่ไม้ ท่าลูกไม้ และการชกลมเล่นเชิง มีประโยชน์ในการเสริมสร้างสุขภาพกาย สุขภาพใจ และแฝงถึงความสำคัญด้านคุณธรรม และมีส่วนส่งเสริมเอกลักษณ์ความเป็นไทยประการหนึ่ง อย่างไรก็ตาม ชาวไทยหลายคนมิได้ตระหนักถึงคุณค่า และความสำคัญดังกล่าว เนื่องจากสถาบันการพลศึกษามิได้มุ่งเน้นความสำคัญ และเด็กหลายคนมิได้รับการปลูกฝังจากผู้ใหญ่ ซึ่งแท้จริงแล้วการไหว้ครูรำมวยเป็นการปฏิบัติที่มิได้สื่อถึงการแสดงการขอบคุณต่อครูมวย หรือเพียงการอบอุ่นร่างกายเท่านั้น หากแต่เป็นการระลึกถึงสิ่งสำคัญที่ครูมวยได้สอนมา
ความโง่
ความโง่ คือความไม่ฉลาด ไม่รู้ ไม่มีเหตุผล ไม่มีปัญญา หรือ ไม่มีสติสัมปชัญญะ
ในด้านวิทยาศาสตร์ มีการมอบรางวัลอิกโนเบล ให้กับงานวิจัยเล็ก ๆ น้อย ๆ ทางฟิสิกส์ เคมี แพทย์ วรรณกรรม สันติภาพ สุขภาพ วิศวกรรม ชีววิทยา คณิตศาสตร์ สัตวแพทย์ ตัวอย่างเช่น รางวัลที่มอบให้เรื่องที่ว่า วัวที่มีชื่อจะให้นมมากกว่าวัวที่ไม่มีชื่อ การสังเคราะห์ฟิล์มเพชรจากเทกีลา หรือหาเหตุผลว่าทำไมหญิงตั้งครรภ์ถึงไม่หงายท้อง
ตัวตลก คนโง่ มักจะเป็นตัวแสดงสำคัญในละครตลกชวนหัว อัลฟอร์ดพบว่า พวกตลกแบบโง่เขลา จะพบได้บ่อย ๆ ในสังคมที่ซับซ้อนกว่า เมื่อเปรียบเทียบกับรูปแบบของการตลกอย่างอื่น ในปัจจุบันมีรายการโทรทัศน์ที่แสดงถึงความโง่เขลาอย่างเช่น "The Simpsons"
เดอะซัน
เดอะ ซัน () เป็นวงร็อกแนวเฮฟวีเมทัล อยู่สังกัดค่ายอาร์เอส เบเกอรี่มิวสิค และเรียลแอนด์ชัวร์ ออกอัลบั้มในช่วงปี พ.ศ. 2539 - ปัจจุบัน
เดอะ ซัน เริ่มต้นจากสมาชิกจากวง หิน เหล็ก ไฟ 2 คน คือ โป่ง - ปฐมพงศ์ สมบัติพิบูลย์ นักร้องนำ กับ ป๊อป - จักรรินทร์ ดวงมณีรัตนชัย มือกีตาร์ ที่ก่อตั้งวงขึ้นมาหลังยุบวงหิน เหล็ก ไฟ และได้มือกลองจากวงเดียวกันคือ Sel Vester Lester C.Esteban และมือเบสคือ พิทักษ์ ศรีสังข์ มือเบสระดับอาชีพจากวง ดิ โอฬาร โปรเจ็คต์ ปี พ.ศ. 2539 ได้ปล่อยอัลบั้มชุดแรกชื่อ เดอะ ซัน มีเพลงฮิตอย่าง "ปล่อยผี", "คนสุดท้าย", "รักเป็นบาป", "คนมีไฟ", พอแล้ว,Are you Ready to Rock, ไอ้หนู, เธอผู้เป็นทุกอย่าง, เธอทำเกินไป, รอดยาก และต่อมามีเพิ่มเพลงใหม่ คือ คนมีไฟ (2 เวอร์ชัน)
ต่อมาในปี พ.ศ. 2541 เดอะ ซันปล่อยอัลบั้มชุดที่ 2 ชื่ออัลบั้ม เสือ สิงห์ กระทิง แรด มีเพลงดังฮิตอย่าง "vampire", "ง่ายเกินไป", "นางมารร้าย", "อยากให้เธอรู้", "เพลย์บอย", "เลือกเอา,เอ็กเซอร์ไซส์,"เสือ สิงห์ กระทิง แรด,ออกอาการ,รักเธอ
และในปี พ.ศ. 2543 เดอะ ซันย้ายสังกัดไปอยู่ในค่ายเบเกอรี่มิวสิก เปลี่ยนตำแหน่งกลองเป็น ปิงปอง - ดำรงสิทธิ์ ศรีนาค และออกอัลบั้มอีก 1 ชุด ชื่อ ถนนพระอาทิตย์ มีเพลงฮิตอย่างเพลง "ปากแข็งใจอ่อน", "ดีที่สุดแล้ว ," ฉันไม่ใช่,เฮ้ว (Welcome to the party),ไม่มีอะไรมาหยุดยั้งเราได้
หลังจากนั้น โป่ง - ปฐมพงศ์ สมบัติพิบูลย์, ป๊อป - จักรรินทร์ ดวงมณีรัตนชัย และ ปิงปอง - ดำรงสิทธิ์ ศรีนาค ก็ได้กลับไปทำวง หิน เหล็ก ไฟ ตามเดิม (ออกอัลบั้มในนาม หิน เหล็ก ไฟ อีกครั้งใน พ.ศ. 2548 และ พ.ศ. 2549)
ปี พ.ศ. 2560 เดอะ ซัน ได้ผลิตอัลบั้ม ถนนพระอาทิตย์ Extended Edition โดยนำเพลงทุกเพลงจากอัลบั้มถนนพระอาทิตย์มารีมาสเตอร์ใหม่ จัดทำปกใหม่ และเพิ่มเพลงใหม่ ชื่อว่า สิทธิ เข้ามา ภายใต้สังกัด เรียลแอนด์ชัวร์ ค่ายเพลงของ โป่ง หิน เหล็ก ไฟ
เต่าหัวค้อน
เต่าหัวค้อน หรือ เต่าล็อกเกอร์เฮด หรือ เต่าจะละเม็ด () เป็นเต่าทะเลชนิดหนึ่ง มีชื่อวิทยาศาสตร์ว่า "Caretta caretta" จัดเป็นเพียงสิ่งมีชีวิตชนิดเดียวเท่านั้นที่อยู่ในสกุล "Caretta"
ลักษณะทั่ว ๆ ไปคล้ายเต่าหญ้า ("Lepidochelys olivacea") และเต่าตนุ ("Chelonia mydas") มาก ต่างกันที่เกล็ดบนส่วนหัวตอนหน้ามี จำนวน 2 คู่ เท่ากับเต่าหญ้า แต่เกล็ดบนกระดองหลังแถวข้างมีจำนวน 5 แผ่นซึ่งต่างจากเต่าทะเลชนิดอื่น ๆ และรูปทรงของกระดองจะเรียวเล็กลงมาทางส่วนท้ายและเป็นสันแข็งเห็นชัดเจน กระดองมีสีน้ำตาลแดง น้ำตาลเหลือง หรือน้ำตาลส้ม ขอบชายโครงมีสันแข็ง ขณะที่ยังเป็นลูกเต่ากระดองจะยกสูง ที่สำคัญเป็นจุดเด่น คือ มีหัวขนาดใหญ่โตอย่างเห็นได้ชัด อันเป็นที่มาของชื่อเรียก ขาซึ่งเป็นใบพายทั้งคู่หน้าและคู่หลังมีเล็บหนึ่งเล็บในแต่ละข้าง
ขนาดเมื่อโตเต็มที่มีขนาดกระดองหลังยาวประมาณ 85 เซนติเมตร กระดองท้อง 60 เซนติเมตร มีน้ำหนักตัวประมาณ 70 กิโลกรัม กินอาหารจำพวก สัตว์น้ำมีเปลือกและหอย เป็นอาหารหลัก
พบน้อยมากที่มหาสมุทรแปซิฟิก แต่พบมากที่มหาสมุทรแอตแลนติก ในน่านน้ำไทยพบน้อยมาก และไม่พบรายงานว่ามีการขึ้นมาวางไข่เป็นเวลากว่า 20 ปีแล้ว แต่ยังพบได้บ้างที่เขตอบอุ่นทางตอนเหนือของออสเตรเลียและทะเลญี่ปุ่น หรืออินโดนีเซีย
ในเดือนมีนาคม พ.ศ. 2550 ที่น่านน้ำของจังหวัดสตูลได้มีชาวประมงวางอวนแล้วติดเต่าหัวค้อนขึ้นมาตัวหนึ่ง น้ำหนักกว่า 80 กิโลกรัม ซึ่งเต่าได้รับบาดเจ็บ ชาวบ้านจึงนำกลับมารักษาเป็นระยะเวลากว่า 3 เดือน จากนั้นจึงนำส่งต่อให้หน่วยงานภาครัฐของจังหวัดภูเก็ตดูแลต่ออีก 17 เดือน จนกระทั่งเต่าแข็งแรงขึ้น ต่อมาในเดือนกรกฎาคม พ.ศ. 2551 จึงได้มีการปล่อยเต่าตัวนี้กลับคืนสู่ทะเล
สถานะปัจจุบันของเต่าหัวค้อนในประเทศไทย ถือเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 เช่นเดียวกับเต่าทะเลชนิดอื่น ๆ
งูสมิงทะเลปากดำ
งูสมิงทะเลปากดำ (; ) เป็นงูทะเลที่มีพิษร้ายแรงต่อระบบกล้ามเนื้อ ที่พบได้ในประเทศไทย
มีความยาวได้ถึง 2 เมตร จึงจัดเป็นทะเลที่ใหญ่ที่สุดด้วยที่พบได้ในน่านน้ำไทย ลำตัวเป็นสีเทา หรือเทาเหลืองลายเป็นปล้องหรือลักษณะคล้ายชายธงขว้างตามตัว หัวมีขนาดเล็ก ส่วนหางเล็กเหมือนส่วนหัว ใช้สำหรับว่ายน้ำ ปกติจะใช้ชีวิตอยู่ในทะเลตลอดทั้งชีวิต แต่ก็สามารถคลานขึ้นมาบนชายหาดได้บ้าง เพราะมีเกล็ดส่วนท้องมีค่อนข้างกว้างอย่างน้อยประมาณครึ่งหนึ่งของความกว้างลำตัว สามารถใช้คลานได้ โดยมักอาศัยหากินปลาตามแนวปะการังใกล้ชายฝั่งที่เป็นบริเวณน้ำตื้น
แต่เมื่อวางไข่จะขึ้นมาวางไข่บนบกในที่ ๆ เงียบสงบ เช่น ในโพรงถ้ำ โดยในน่านน้ำไทยจะพบที่อ่าวไทย สำหรับในต่างประเทศพบได้ที่ศรีลังกา, พม่า, อินโดนีเซีย, ฟิลิปปินส์, โพลินีเซีย, ฟิจิ, ไต้หวัน, อ่าวเบงกอล, ปาปัวนิวกินี, นิวแคลิโดเนีย, หมู่เกาะโซโลมอน
การเกาะกันทางโมเลกุล
การเกาะกันทางโมเลกุล (Molecular Binding) เป็นปฏิสัมพันธ์แบบดึงดูดระหว่างโมเลกุล 2 โมเลกุล และเป็นผลให้ความสัมพันธ์ระหว่างของโมเลกุลเสถียรและระยะห่างของทั้งสองโมเลกุลสั้นลง
การเกาะกันทางโมเลกุลจะก่อให้เกิด โมเลกุลาร์คอมเพล็กซ์ (molecular complex)
ชนิดของการเกาะกันทางโมเลกุล สามารถแบ่งได้เป็น 3 ชนิดดังนี้โมเลกุลต่างๆสามารถที่จะมีส่วนในการเกาะกันทางโมเลกุลได้ ซึ่งโมเลกุลเหล่านั้นก็รวมถึง โปรตีน กรดนิวคลีอิก คาร์โบไฮเดรต ไขมัน และ อินทรีย์โมเลกุลขนาดเล็กเช่น โมเลกุลของยา ดังนั้นชนิดของโมเลกุลาร์คอมเพล็กซ์ที่เกิดจากการเกาะกันทางโมเลกุล ก็รวมถึง
สราวุธ เลิศปัญญานุช
สราวุธ เลิศปัญญานุช เป็นนักแต่งเพลงชาวไทย มีผลงานแต่งเพลงและเรียบเรียงเสียงประสานเพลงประกอบละคร เพลงประกอบภาพยนตร์ และละครเวที ให้กับค่ายเอ็กแซ็กท์และซีเนริโอ ในสังกัดจีเอ็มเอ็มแกรมมี่
สราวุธเริ่มหัดเล่นดนตรีตั้งแต่เด็ก โดยเริ่มจากการเล่นเปียโน ต่อมาได้ศึกษาภาควิชาดนตรีศึกษา คณะครุศาสตร์ จุฬาลงกรณ์มหาวิทยาลัย และเริ่มแต่งเพลงละครโทรทัศน์ให้กับถกลเกียรติ วีรวรรณ จากนั้นได้ศึกษาเพิ่มเติมที่ประเทศอังกฤษ จากนั้นจึงมาทำงานเพลงละครเวทีให้กับเครือจีเอ็มเอ็มแกรมมี่
ขณะเรียนหนังสือที่โรงเรียนสวนกุหลาบวิทยาลัย สราวุธเคยเป็นผู้อำนวยเพลงของวงดุริยางค์โรงเรียน ขณะเรียนมหาวิทยาลัย เป็นหนึ่งสมาชิกวงดนตรีโมเดิร์นด็อก ในตำแหน่งคีย์บอร์ด ร่วมแข่งขันโค้กมิวสิคอวอร์ด ประจำปี พ.ศ. 2535 และเป็นผู้อำนวยเพลงของวงออร์เคสตราในการแสดงคอนเสิร์ตของวงดนตรีเฉลียง เรื่องราวบนแผ่นไม้ (2543) ของ วงดนตรีเฉลียง / คอนเสิร์ต 20 ปี คาราบาว เรื่องราวของคน ดนตรี และเขาควาย ของวงคาราบาว (2546) และ คอนเสิร์ต เหตุเกิดที่เฉลียง งานดนตรีบำบัด ถาปัดจัด เฉลียงโชว์ (2550) ของ วงดนตรีเฉลียง
ผลงานประพันธ์ของสราวุธ ที่มีชื่อเสียง เช่น
คีเลชัน
คีเลชัน () คือ รูปแบบการเกาะกันทางโมเลกุลระหว่างสหพันธะลิแกนด์และอะตอมเดี่ยว
โดยทั่วไปแล้ว ลิแกนด์เหล่านี้จะเป็นสารประกอบอินทรีย์ และจะถูกเรียกว่า คีแลนต์ (chelant), คีเลเตอร์ (chelator), คีเลตติ้งเอเจนต์ (chelating agent) หรือ ซีเควซเตอริ่งเอเจนต์ (sequestering agent)
สมาคมการทดสอบและวัสดุของอเมริกา (American Society for Testing And Materials) ได้นิยาม คีแลนต์ ไว้ใน ASTM-A-380 ว่าหมายถึง สารเคมีที่ก่อให้เกิดโมเลกุลเชิงประกอบ (complex molecules) ที่ละลายน้ำได้ กับ โลหะไอออน และทำให้ไอออนไม่สามารถทำปฏิกิริยากับธาตุหรือไอออนอื่นๆที่ทำให้เกิดตะกอนหรือสะเก็ดได้ตามปกติ (โดยไม่มีคีแลนต์)
คีเลตเอฟเฟ็กต์ อธิบายถึงผลของการเพิ่มความคล้ายคลึงทางเคมีของคีแลนต์กับโลหะไอออน เมื่อเทียบกับความคล้ายคลึงทางเคมีของลิแกนด์อื่นที่คล้ายกันแต่ไม่เป็นคีแลนต์ (ลิแกนด์พันธะเดี่ยว) กับโลหะไอออนชนิดเดียวกัน
สมดุลของสารละลายระหว่างคอปเปอร์ (II) ไอออน (Cu) กับ ethylenediamine (en) แสดงในสมการที่ (1) และ คอปเปอร์ (II) ไอออน กับ methylamine (MeNH) แสดงในสมการที่ (2)
ในสมการที่ (1) ลิแกนด์ 2 พันธะ กับไอออน จับกันในรูปของคีเลตคอมเพล็กซ์ ซึ่งเป็นรูปแบบของวงแหวน
ในสมการที่ (2) methylamine ซึ่งเป็นลิแกนด์พันธะเดี่ยว 2 ลิแกนด์กับไอออน ไม่ได้จับกันในรูปของคีเลตคอมเพล็กซ์
จะเห็นว่าด้วยความเข้มข้นของคอปเปอร์เท่ากันสมการที่ (2) จะมีความเข้มข้นของ methylamine เป็น 2 เท่าของ ethylenediamine ดังนั้นความเข้มข้นของสารประกอบที่ได้จากสมการที่ (1) จึงเข้มข้นกว่าสมการที่ (2)
คีเลชันถูกใช้ในงานเคมีวิเคราะห์ เช่น สารทำน้ำอ่อน และก็ถูกใช้เป็นส่วนผสมของผลิตภัณฑ์หลายๆชนิดรวมถึง น้ำยาสระผม และสารถนอมอาหาร
คีเลชันถูกใช้สำหรับระบบบำบัดน้ำเสีย และการเกษตร เช่น การใช้ในสารควบคุมการเจริญเติบโตของพืชเพื่อเพิ่มการเคลื่อนย้ายของโมเลกุลที่ต้องการให้พืชถูกซึมให้มากขึ้น
เต่าหญ้า
เต่าหญ้า หรือ เต่าสังกะสี หรือ เต่าหญ้าแปซิฟิก () เป็นเต่าทะเลชนิดหนึ่ง มีชื่อวิทยาศาสตร์ว่า "Lepidochelys olivacea"
เป็นเต่าทะเลขนาดเล็ก มีความยาวเต็มที่ประมาณ 60-70 เซนติเมตร น้ำหนักเมื่อโตเต็มที่ประมาณ 30-40 กิโลกรัม กระดองมีสีเขียวมะกอกหรือสีน้ำตาล เกล็ดบนกระดองมีลักษณะซ้อนกันเหมือนสังกะสีมุงหลังคา อันเป็นที่มาของอีกชื่อเรียกหนึ่ง ส่วนท้องมีสีเหลืองออกขาว หัวค่อนข้างโต ดวงตาปูนโปนออกมา กระดองมีความแข็งมาก ริมฝีปากสั้นทู่และคมแข็งแรงมากเพื่อใช้สำหรับขบกัดกินสัตว์มีกระดองซึ่งเป็นอาหารหลัก ส่วนของกระดองและท้องเชื่อมต่อกัน เป็นเต่าทะเลที่ว่ายน้ำได้เร็วมาก โดยอาจว่ายได้ถึง 35 กิโลเมตรต่อหนึ่งชั่วโมง
พบกระจายพันธุ์ในมหาสมุทรแปซิฟิกและมหาสมุทรอินเดีย ในมหาสมุทรแอตแลนติกพบน้อยมาก กินอาหารได้ทั้งพืชและสัตว์ เช่น กุ้ง, ปลา, แมงกะพรุน, ปู, หอย, สาหร่ายทะเลและหญ้าทะเล
ในน่านน้ำไทยจะพบได้ในฝั่งทะเลอันดามัน ในอ่าวไทยจะพบได้น้อยกว่า จัดเป็นเต่าทะเลอีกชนิดหนึ่งที่พบได้น้อบมากในน่านน้ำไทย โดยการวางไข่มีรายงานว่าพบที่ฝั่งทะเลอันดามันเท่านั้น โดยไม่พบในฝั่งอ่าวไทย และจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
ความคล้ายคลึงทางเคมี
ความคล้ายคลึงทางเคมี () หมายถึง คุณสมบัติทางอิเล็กตรอนที่สารเคมีต่างชนิดกันสามารถรวมกันเป็นสารประกอบได้
อย่างไรก็ตามหนังสือ "Thermodynamics and the Free Energy of Chemical Reactions" ของ Gilbert N. Lewis และ Merle Randall ได้ส่งผลให้ คำว่า "พลังงานเสรี" ถูกใช้แทน "chemical affinity"
แคมเบียม (แก้ความกำกวม)
แคมเบียม อาจหมายถึง
สารฆ่าศัตรูพืชและสัตว์
สารฆ่าศัตรูพืชและสัตว์หรือสารฆ่าสัตว์รังควาน () เป็นสารที่ใช้เพื่อป้องกัน ทำลาย ไล่หรือ ลดปัญหาของศัตรูพืชและสัตว์ก่อความรำคาญ
สารฆ่าศัตรูพืชและสัตว์ อาจเป็นสารเคมี หรือ สารชีวภาพ (เช่น ไวรัส หรือ แบคทีเรีย) ที่ใช้ทำลายหรือยับยั้งการเจริญเติบโตแพร่พันธุ์ ของสัตว์ (แมลง หนู หอย) วัชพืช หรือ จุลชีพ ที่ส่งผลกระทบกับพืชหลักที่เพาะปลูก ให้คุณภาพหรือปริมาณต่ำลง
สารฆ่าศัตรูพืชและสัตว์ แบ่งตามศัตรูพืชได้ คือ ยากำจัดวัชพืช ยาฆ่าแมลง ยากำจัดเชื้อรา และสารกำจัดแบคทีเรีย นอกจากนั้นยังมีสารอื่นๆ อีกเช่น ยาเบื่อหนู ยาเบื่อนก ยาฆ่าหอย
1. ประโยชน์โดยตรงในการกำจัดศัตรูและโรคพืช
2. ประโยชน์โดยตรงในการควบคุมโรคที่เกี่ยวข้องกับคนและสัตว์เลี้ยง
3. ประโยชน์โดยตรงในการป้องกันทรัพย์สิน สิ่งก่อสร้าง และกิจกรรมของมนุษย์จากวัชพืช แมลง หรือ สัตว์รบกวน
4. ประโยชน์ทางอ้อมต่อชุมชน
5. ประโยชน์ทางอ้อมต่อประเทศชาติ
6. ประโยชน์ทางอ้อมต่อโลก
การใช้และการวิจัยและพัฒนาสารฆ่าศัตรูพืชและสัตว์ ส่งผลกระทบต่อสิ่งแวดล้อมและสุขภาพของมนุษย์
สารฆ่าศัตรูพืชและสัตว์ อาจส่งผลกระทบต่อสุขภาพให้แย่ลงทั้งแบบเฉียบพลันและเรื้อรังได้กับผู้ที่ได้รับสารฆ่าศัตรูพืชและสัตว์โดยตรง เช่น อาจทำให้เกิดอาการระคายเคืองต่อผิวหนังและตา หรือ อาการที่รุนแรง อย่างมะเร็ง เป็นต้น และมีหลักฐานที่เชื่อได้ว่า การได้รับสารฆ่าศัตรูพืชและสัตว์ มีผลกับ ความบกพร่องของระบบประสาท การเกิดที่ผิดปกติ และการตายของทารกตัวอ่อน รวมถึงความผิดปกติทางพัฒนาการของระบบประสาท
มากกว่า 98% ของยาฆ่าแมลง และ 95% ของยาปราบวัชพืช ที่ฉีดพ่น กระจายได้สู่พื้นอื่นๆ นอกเหนือจากพื้นที่เป้าหมาย รวมถึง เข้าไปถึง สิ่งมีชีวิตที่ไม่ใช่เป้าหมาย อากาศ น้ำ และดิน ารฆ่าศัตรูพืชและสัตว์ เป็นสาเหตุหนึ่งของมลภาวะของแหล่งน้ำและดิน
นอกจากนั้น การใช้สารฆ่าศัตรูพืชและสัตว์ ยังมีผลทำให้ความหลากหลายทางชีวภาพลดลง ลดการดึงไนโตรเจน (nitrogen fixation) ของพืช และลดการผสมเกสรลด รวมถึงรบกวนแหล่งที่อยู่ของสัตว์ที่ไม่เกี่ยวข้อง เช่น นก
ศัตรูพืชเอง ยังอาจเกิดความต้านทานต่อสารฆ่าศัตรูพืชและสัตว์ (อาการดื้อยา) ขึ้นได้ ซึ่งทำให้เกิดความต้องการสารฆ่าศัตรูพืชและสัตว์ชนิดใหม่ หรือ อาจทำให้ต้องใช้สารฆ่าศัตรูพืชและสัตว์เดิมในปริมาณที่สูงขึ้น ซึ่งวิธีหลังนี้จะยิ่งผลกระทบด้านลบแก่สิ่งแวดล้อม
ผลกระทบทางด้านสุขภาพและสิ่งแวดล้อมที่เกิดจากการใช้สารฆ่าศัตรูพืชและสัตว์ ยังส่งผลต่อค่าใช้จ่ายอีกด้วย ตัวอย่างเช่น ค่าใช้จ่ายของสหรัฐอเมริกาด้านสุขภาพและสิ่งแวดล้อมที่มีผลจากการใช้สารฆ่าศัตรูพืชและสัตว์อยู่ที่ราวๆ 9 พันล้านเหรียญ ในแต่ละปี
นอกจากนั้นยังมีค่าใช้จ่ายสำหรับการขึ้นทะเบียนและจัดซื้อสารฆ่าศัตรูพืชและสัตว์อีกด้วย
งูแมวเซา
งูแมวเซา เป็นงูพิษชนิดหนึ่ง มีชื่อวิทยาศาสตร์ว่า "Daboia siamensis" ในวงศ์ Viperidae
เป็นงูที่มีรูปร่างอ้วนป้อม ลำตัวสั้น หางสั้น เวลาตกใจหรือถูกรบกวนมักขดตัวเตรียมสู้และระวังตัว พร้อมทั้งทำเสียงขู่คล้ายแมวหรือเสียงของยางรถยนต์รั่ว โดยการสูบลมเข้าไปในตัวจนตัวพอง แล้วพ่นลมออกมาทางรูจมูกแรง ๆ แทนที่จะเลื้อยหนี เป็นงูที่ฉกกัดได้รวดเร็วแทบไม่ทันตั้งตัวทั้ง ๆ ที่ขดตัวอยู่ในลักษณะปกติ ลำตัวมีสีน้ำตาลอ่อนอมเทา มีเกล็ดสีชมพูแซมบริเวณสีข้าง มีลายลักษณะทรงกลมสีน้ำตาลเข้มตลอดทั้งตัว เกล็ดมีขนาดเล็กและมีสัน หัวเป็นรูปทรงสามเหลี่ยมและมีลายดำคล้ายลูกธนู มีเกล็ดเล็กละเอียดบนหัว เขี้ยวพิษมีความยาว
สามารถโตเต็มที่ได้ 120–166 เซนติเมตร เดิมทีเคยถูกจัดให้เป็นชนิดย่อยของงูแมวเซาอินเดีย ("D. russelii") โดยใช้ชื่อวิทยาศาสตร์ว่า "D. russelii siamensis" แต่ปัจจุบันได้ถูกแยกออกมาเป็นชนิดต่างหาก โดยมีความแตกต่างกันที่สีและลวดลาย โดยมีสีเทานํ้าตาลหรือนํ้าตาลอมชมพูและมีลายสีนํ้าตาลเข้มเป็นวงปื้นใหญ่เชื่อมติดต่อกัน ท้องสีขาวนวลมีจุดสีนํ้าตาลเล็ก ๆ เกล็ดมีขนาดเล็กและมีสัน หัวเป็นรูปทรงสามเหลี่ยมและมีลายดำคล้ายลูกธนู และเป็นงูที่พบได้เฉพาะภูมิภาคเอเชียตะวันออกเฉียงใต้ เช่น ลาว, พม่า, ไทย, เวียดนาม, มาเลเซีย, อินโดนีเซีย และภาคใต้ของจีน รวมถึงเกาะไต้หวัน (แต่บางข้อมูลยังจัดให้เป็นชนิดเดียวกัน)
มีพฤติกรรมชอบอยู่ตามที่ราบแห้ง ๆ เชิงเขาที่เป็นดินปนทราย ตามที่ดอน หรือซ่อนตัวในซอกหิน โพรงดิน ใต้กอหญ้าใหญ่ ๆ ไม่ชอบย้ายที่อยู่บ่อย ๆ ปกติไม่เลื้อยขึ้นต้นไม้ ออกหากินไม่ไกลจากที่อยู่ เป็นงูที่มีความเชื่องช้าไม่ปราดเปรียว มีอุปนิสัยดุ เมื่อถูกรบกวนจะส่งเสียงขู่ ชอบความเย็น แต่ไม่ชอบน้ำ มักออกหากินในเวลากลางคืน แต่ในสถานที่ที่มีความเย็น ก็อาจออกหากินในเวลากลางวันด้วย สำหรับในประเทศไทย พบได้ชุกชุมที่สุดคือแถบจังหวัดในภาคกลางและภาคตะวันออก กินอาหารได้แก่ สัตว์ขนาดเล็กจำพวกหนูหรือสัตว์เลื้อยคลานที่มีขนาดเล็กชนิดต่าง ๆ เป็นงูที่ออกลูกเป็นตัว ครั้งละประมาณ 20–30 ตัว (สูงสุด 63 ตัว) โดยจะผสมพันธุ์ช่วงเดือนตุลาคมถึงเดือนธันวาคม และไปออกลูกช่วงฤดูร้อน ลูกงูแรกเกิดมีน้ำหนัก 7.2–14.4 กรัม และความยาวโดยเฉลี่ย 24–30 เซนติเมตร
เป็นงูที่มีพิษต่อผลการแข็งตัวของเลือด Factor X และ Factor V โดยตรง โดยจะไปกระตุ้น prothrombin เป็น thrombin ซึ่งทำให้เกิดการสลายไฟบริโนเจนเป็นไฟบรินในกระแสเลือด จึงทำให้เกิดเลือดออกง่าย เนื่องจากองค์ประกอบในการแข็งตัวของเลือด ถูกใช้หมดไป นอกจากนี้แล้วพิษของงูแมวเซายังมีผลต่อไต ทำให้เกิดอาการไตวายได้ และยังมีฤทธิ์ในการทำลายเซลล์เม็ดเลือดแดงโดยตรง โดยอาการของผู้ที่ถูกกัดจะแสดงออกดังนี้ คือ มีอาการปวดและมีอาการบวมมาก อาการบวมเกิดเกิดขึ้นได้ภายใน 2–3 นาทีภายหลังถูกกัด มักจะมีรอยเขี้ยว 2 จุดซึ่งมีเลือดไหลออกตลอดเวลา และบริเวณรอบแผลจะมีสีคล้ำบริเวณโดยรอบเขี้ยวจะบวมอย่างชัดเจนภายใน 15-20 นาที และเพิ่มมากขึ้นเรื่อย ๆ จนกระทั่งบริเวณที่ถูกกัดบวมหมดภายในเวลา 12–24 ชั่วโมง และอาจเริ่มพองและมีเลือดออก ผู้ที่ได้รับพิษมากจะมีอาการของเลือดออกง่ายภายในเวลา 2–3 ชั่วโมง เช่น เลือดออกเป็นจ้ำ ๆ บริเวณผิวหนัง เลือดออกตามไรฟัน ไอมีเสมหะปนเลือด ถ่ายอุจจาระเป็นสีดำ ถ่ายปัสสาวะเป็นเลือด เลือดออกจะเป็นมากขึ้นเรื่อย ๆ จนกระทั่งความดันโลหิตต่ำ ไตวายและเสียชีวิตลงในที่สุด
ซีซีทีวี 9
ซีซีทีวี 9 () เป็นช่องสารคดีของสถานีโทรทัศน์ซีซีทีวี ออกอากาศครั้งแรกเมื่อวันที่ 1 มกราคม พ.ศ. 2554 เวลา 7.00 น. (เวลาในประเทศไทย) แทนช่อง CCTV-News (หรือ CCTV-9 เดิม) ช่องรายการข่าวภาคภาษาอังกฤษเมื่อเดือน กรกฎาคม ที่ผ่านมา ช่องนี้แบ่งออกเป็นออกอากาศในประเทศจีนและและระบบนานาชาติ
หลังจากการเปิดตัวช่องจะออกอากาศ 4 ชั่วโมงต่อวัน (ภาษาอังกฤษ 3 ชั่วโมง) โปรแกรมการออกอากาศช่วงไพรม์ไทม์ ได้แก่
ริกกี สตีมโบต
ริชาร์ด เฮนรี บลัด (Richard Henry Blood) เกิดวันที่ 28 กุมภาพันธ์ ค.ศ. 1953 หรือที่รู้จักกันดีในนาม ริกกี "เดอะแดรกัน" สตีมโบต (Ricky "The Dragon" Steamboat) เป็นนักมวยปล้ำอาชีพที่เกษียณอายุชาวอเมริกัน สังกัดสมาคม American Wrestling Association (AWA), National Wrestling Alliance (NWA), เวิลด์แชมเปี้ยนชิพเรสต์ลิง (WCW), และ เวิลด์เรสต์ลิงเฟเรเดชั่น (WWF) และได้เข้าสู่หอเกียรติยศดับเบิลยูดับเบิลยูอี ประจำปี 2009
นา แท-จู
นา แท-จู (; ) เป็นแชมป์เทควันโดระดับประเทศชาวเกาหลีใต้ โดยเคยเป็นแชมป์เทควันโดสายพูมแซ จากการแข่งขันชิงแชมป์เทควันโด KNSU ครั้งที่ 4 และแชมป์เทควันโดจากการแข่งขันชิงแชมป์เทควันโดระดับมหาวิทยาลัยดองกา ครั้งที่ 3 และเคยมีผลงานในภาพยนตร์เรื่อง HERO ปัจจุบัน เขารับบทเป็น แทยัง ในภาพยนตร์เรื่อง "วอนโดนเตะ!!" โดยก่อนถ่ายทำภาพยนตร์ชุดดังกล่าวเขาได้ทำการฝึกซ้อมที่สตูดิโอในกรุงเทพอย่างทุ่มเท โดยมีการถ่ายทำจริงในแถวย่านรังสิต ซึ่งต้องแสดงความสามารถด้านการต่อสู้ที่เน้นด้านความคล่องแคล่วว่องไว
เทรนต์ บาร์เรตา
เกรโกรี "เกรจ" มารัสคิวโล (Gregory "Greg" Marasciulo) เกิดวันที่ 30 มีนาคม ค.ศ. 1987 เป็นนักมวยปล้ำอาชีพชาวอเมริกันที่เคยสังกัด WWE, New Japan Pro Wrestling (NJPW) และ Ring of Honor (ROH)
เขาเปิดตัวครั้งแรกกับ WWE ในปี 2009 โดยจับคู่กับ Caylen Croft ในนาม The Dudebusters มีหน้าที่เป็นที่รองตีนของคู่แทกทีมอื่นๆ โดยกลุ่มนี้มีสถิติชนะนานๆครั้ง แพ้ถี่ยิบ จนกระทั่ง Croft ออกจาก WWE ไปในปี 2010 ทำให้ Barreta ได้ปล้ำเดี่ยวๆ เป็นครั้งแรกในช่วงสั้นๆ แล้วก็ลงไปเล่นลีกแทกทีมในรายการ Superstars ซึ่งทีมของ Barreta ก็แพ้รวดอีกตามเคย แล้วก็แตกทีมไปเงียบๆ
ในปี 2012 เขามีโอกาสได้ออกรายการหลักอีกครั้งในรอบ 1 ปี โดยมีค่าตอบแทนเป็น RKO จาก Randy Orton เนื่องจากยุ่งไม่เข้าเรื่อง และเป็นครั้งสุดท้ายที่เขาออกจอหลักของ WWE หลังจากนั้นก็ไม่มีบทอะไรอีก จนกระทั่งปี 2013 ได้มีปัญหากับ Kofi Kingston แล้วก็โดนไล่ออกจาก WWE ในที่สุด ก่อนจะย้ายไปสังกัด NJPW ซึ่งในช่วงเทศกาลเทกระจาดนักมวยปล้ำปี 2014 เขาก็ออกมาแขวะ Kofi ทางทวิตเตอร์อีกด้วย
ตลอดระยะเวลา 4 ปีใน WWE เขาถือเป็นนักมวยปล้ำลีกแทกทีมที่อาภัพมาตลอด ซึ่งเขาแทบจะไม่มีบทออกจอหลักเลย และทุกครั้งที่เขามีบทใน Superstars มักจะเป็นฝ่ายแพ้รัวๆ แล้วก็หายไปแบบเงียบๆ แถมยังมีปัญหากับคนอื่นที่หลังฉากบ่อยครั้งจนโดนไล่ออก กว่าจะตั้งตัวได้จริงๆ ก็เป็นช่วงที่เจ้าตัวสังกัด NJPW แล้ว
ชัมปง
ชัมปง () เป็นบะหมี่น้ำชนิดหนึ่งของญี่ปุ่น ชาวจีนอยู่ในนางาซากิเป็นผู้คิดค้น ชัมปงต้องใส่หลาย ๆ อยาง เนื้อหมู กุ้ง ปลาหมึก คามาโบโกะ หอย ผัก และบางครั้งจะมีข้าวโพด
ภาวะขาดการนอนหลับ
ภาวะขาดการนอนหลับ () หรือ การนอนหลับไม่เต็มอิ่ม () เป็นภาวะที่นอนหลับพักผ่อนไม่เพียงพอ ไม่ว่าเรื้อรัง (chronic) หรือเฉียบพลัน (acute)
การหลับไม่อิ่มเรื้อรัง ทำให้เกิดความล้า (fatigue), ความง่วงซึมในเวลากลางวัน (daytime sleepiness), ความซุ่มซ่าม (clumsiness) ตลอดจนน้ำหนักลด และน้ำหนักเพิ่ม นอกจากนี้ ยังส่งผลกระทบอย่างร้ายแรงต่อระบบสมองและการรับรู้จดจำ และจากการทดลองกับสัตว์ในห้องปฏิบัติการ พบว่า สัตว์ทดลองที่หลับไม่อิ่มติดต่อกันเป็นเวลานาน ถึงแก่ความตายในที่สุด
ไม่มีมนุษย์คนใดสามารถงดเว้นการนอนหลับติดต่อกันเป็นห้วงเวลายาวนานได้ เว้นแต่ป่วยเป็นภาวะนอนไม่หลับอย่างร้ายแรงในวงศ์ตระกูล (fatal familial insomnia) นอกจากนี้ มนุษย์ก็ยังไม่สามารถเลี่ยงความง่วงได้ แม้เป็นความง่วงช่วงสั้น ๆ ก็ตาม
ทีเอ็นที (แก้ความกำกวม)
TNT หรือ T.N.T. อาจหมายถึง
ดูมากา ฟรานชิส
ดูมากา ฟรานซิส อีฟีอันยี เกิดเมื่อวันที่ 3 สิงหาคม พ.ศ. 2532 เป็นนักฟุตบอล ชาวไนจีเรีย ขณะนี้เขาลงเล่นให้กับ สโมสรฟุตบอลจังหวัดปัตตานี
ฟรานซิส เคยเล่นให้กับ อ็อกธาร์ ยูไนเต็ด ใน เมียนมาร์พรีเมียร์ลีก
หลังจากนั้นก็ลงเล่นให้กับ โพรเทจ เอสพ์เซ็น ใน สิงคโปร์ ก่อนที่ล่าสุดได้ย้ายมาอยู่กับ ปัตตานี เอฟซี
จิล วาเลนไทน์
จิล วาเลนไทน์ ( ) เป็นตัวละครในบันเทิงคดีในแฟรนไชส์"เรซิเดนต์อีวิล" (ไบโอฮาซาร์ด ในญี่ปุ่น) ของแคปคอม จิลเปิดตัวครั้งแรกใน ค.ศ. 1996 เป็นตัวเอกของวิดีโอเกม"เรซิเดนต์อีวิล"ภาคแรก ซึ่งเธอเป็นสมาชิกของหน่วยพิเศษสหรัฐอเมริกาชื่อ สตาส์ (STARS) ติดอยู่ในคฤหาสน์กับเพื่อนคู่หูของเธอ คริส เรดฟิลด์ จิลปรากฏในเกมเรซิเดนต์อีวิลหลายเกม ได้แก่ "" "" "เรซิเดนต์อีวิล 5" และ"" โดยเธอเป็นอริกับบริษัทอัมเบรลลาคอร์ปอเรชัน และเหล่าสมุนของมัน จิลยังเป็นสมาชิกผู้ก่อตั้งและคนงานภาคสนามคนสำคัญขององค์กรสหพันธ์การประเมินความปลอดภัยจากการก่อการร้ายชีวภาพ (BSAA หรือ Bioterrorism Security Assessment Alliance)
จิลเป็นที่ชื่นชอบของนักวิจารณ์ที่บรรยายเธอว่าเป็น "ตัวอย่างคลาสสิก" ของตัวละครจากเกมสยองขวัญ และอยู่ในรายชื่อตัวละครยอดเยี่ยมหลายแหล่ง เธอยังถือว่าเป็นหนึ่งในตัวเอกผู้หญิงจากวิดีโอเกมที่มีเสน่ห์ดึงดูดที่สุด และกลายเป็นมีมจากวิดีโอเกม จิลในแบบฉบับภาพยนตร์รับบทโดย เซียนนา กิลเลอรี และไม่อิงตัวละครในเกม เธอแสดงครั้งแรกเป็นตัวเอกร่วมในภาพยนตร์"ผีชีวะ 2 ผ่าวิกฤตไวรัสสยองโลก" ปรากฏเป็นช่วงสั้น ๆ ในภาพยนตร์"ผีชีวะ 4 สงครามแตกพันธุ์ไวรัส" และกลับมาเป็นตัวเอกหลักในภาพยนตร์"ผีชีวะ 5 สงครามไวรัสล้างนรก"
ธาวิน เยาวพลกุล
ธาวิน เยาวพลกุล หรือ วิน เป็นนักแสดงชาวไทย เป็นน้องชายของนาวิน เยาวพลกุล อดีตนักร้องชื่อดัง เกิดวันที่ 20 กรกฎาคม พ.ศ. 2528 มีพี่น้องทั้งหมด 4 คน เป็นคนสุดท้อง เป็นนักแสดงสังกัด สถานีโทรทัศน์สีกองทัพบกช่อง 7
ด้านพากย์เสียง
ลำเชิงไกร
ลำเชิงไกร หรือ ลำเชียงไกร เป็นลำน้ำสายสำคัญสายหนึ่งของจังหวัดนครราชสีมา
เขื่อนหรืออ่างเก็บน้ำที่สำคัญกั้นลำน้ำสายนี้คือ
ประเทศไทยในเอเชียนบีชเกมส์ 2010
ประเทศไทย เข้าร่วมการแข่งขันกีฬาเอเชียนบีชเกมส์ 2010 ค.ศ. 2010 (พ.ศ. 2553) จะจัดขึ้นที่ กรุงมัสกัต โอมาน ระหว่างวันที่ 8 ธันวาคม ถึง 16 ธันวาคม พ.ศ. 2553 ซึ่งคณะกรรมการโอลิมปิกแห่งประเทศไทย ได้ส่งตัวแทนนักกีฬาทีมชาติไทยไปทำการแข่งขันจำนวน 125 คน (ชาย 80 คน, หญิง 45 คน) ใน 11 ชนิดกีฬา. โดยหลังจากจบการแข่งขันในครั้งนี้ ทีมชาติไทยสามารถเหรียญทองได้มากที่สุด คือ 15 เหรียญทอง 10 เหรียญเงิน และ 11 เหรียญทองแดง
คมชัดลึก อวอร์ด ครั้งที่ 8
คมชัดลึก อวอร์ด ครั้งที่ 8 เป็นการมอบรางวัลผลงานบันเทิงไทยยอดเยี่ยม ประจำปี พ.ศ. 2553 จัดโดยหนังสือพิมพ์ คม ชัด ลึก ณ บางกอกคอนเวนชัน เซ็นเตอร์ เซ็นทรัลพลาซา ลาดพร้าว โดยรางวัลประเภทเพลงไทยลูกทุ่ง จัดขึ้นในวันที่ 12 มกราคม พ.ศ. 2554 ส่วนรางวัลประเภทละครโทรทัศน์ ภาพยนตร์ และเพลงไทยสากล จัดขึ้นในวันที่ 13 มกราคม พ.ศ. 2554
"ผู้ได้รับรางวัลเน้น" ตัวหนา
แทมี
แทมี () หรือชื่อจริงว่า คิม กย็อง-ซุก (; 23 เมษายน 2533 — ) เป็นนักร้องชาวเกาหลีใต้สมาชิกวงเกิร์ลกรุ๊ปที่มีชื่อว่า BABY VOX และเป็นแชมป์เทควันโดระดับนานาชาติ โดยเคยเป็นแชมป์เทควันโดสายพูมแซ จากการแข่งขันเทควันโดชิงแชมป์โลก ค.ศ. 2007, แชมป์เทควันโดจากการแข่งขันโคเรียเทควันโดโอเพ่น ค.ศ. 2009 นอกจากนี้เธอยังมีโอกาสร่วมแสดงทักษะด้านเทควันโดในรายการโทรทัศน์ที่มีชื่อเสียงอย่างสตาร์คิง ทางสถานีโทรทัศน์ SBS ที่มีพิธีกรชื่อดังอย่าง คัง โฮดอง เป็นผู้ดำเนินรายการ รวมถึงเป็นนักแสดงภาพยนตร์ โดยเธอได้รับเชิญร่วมแสดงบทนำในภาพยนตร์ร่วมทุนไทย-เกาหลีเรื่อง "วอนโดนเตะ!!"
อี กวัน-ฮุน
อี กวัน-ฮุน (; ) เกิดวันที่ 20 ตุลาคม ค.ศ. 1980 เป็นทั้งนายแบบและนักแสดงชาวเกาหลีใต้ ซึ่งเคยเป็นทหารประจำหน่วยรบพิเศษที่มีความเชี่ยวชาญด้านวัตถุระเบิดมาเป็นระยะเวลา 5 ปี และเคยมีผลงานด้านภาพยนตร์ซีรีส์ชุด Road No.1, Tae Cho Yung และ Son Dok Queen รวมทั้งเป็นนายแบบของผลิตภัณฑ์แบรนด์เนมที่มีชื่อเสียงอย่างอาร์มานี่ และลีวายส์ ปัจจุบัน เขาได้รับเชิญให้มีส่วนร่วมในการแสดงภาพยนตร์ร่วมทุนไทย-เกาหลีใต้ เรื่อง "วอนโดนเตะ!!" โดยรับบทเป็น ซอคดู
คิง เพาเวอร์
กลุ่มบริษัท คิง เพาเวอร์ อินเตอร์เนชันแนล (อังกฤษ: King Power International Group) เป็นบริษัทด้านธุรกิจค้าปลีกสินค้าปลอดอากรของไทย ก่อตั้งในปี พ.ศ. 2532 โดยวิชัย ศรีวัฒนประภา ใช้ชื่อเดิมว่า บริษัท ดาวน์ทาวน์ ดี.เอฟ.เอส (ไทยแลนด์) จำกัด ได้ร่วมทุนกับ ททท. เปิดดำเนินกิจการร้านค้าปลอดอากรในเมืองเป็นรายแรกในประเทศไทย ณ อาคารมหาทุนพลาซ่า ถนนเพลินจิต ต่อมาในปี พ.ศ. 2536–2549 ได้รับสัมปทานจากการท่าอากาศยานแห่งประเทศไทย (ปัจจุบันคือ บริษัท ท่าอากาศยานไทย จำกัด (มหาชน)) เข้าบริหารร้านค้าปลอดภาษี ที่ท่าอากาศยานดอนเมือง เชียงใหม่ ภูเก็ต และหาดใหญ่ ซึ่งได้เปลี่ยนชื่อเป็น บริษัท คิง เพาเวอร์ แท็กซ์ฟรี จำกัด และในปี พ.ศ. 2549 ได้เข้ามาดำเนินการสินค้าปลอดอากร ที่ท่าอากาศยานสุวรรณภูมิ โดยในเดือนธันวาคม พ.ศ. 2552 บริษัทได้รับพระราชทานตราตั้งห้างครุฑ ตั้งอยู่ที่สำนักงานใหญ่ ถนนรางน้ำ
ในเดือนสิงหาคม พ.ศ. 2553 วิชัยพร้อมด้วยผู้ร่วมทุนในนามกิจการร่วมค้าเอเชียนฟุตบอลอินเวสต์เมนท์ ได้ซื้อกิจการสโมสรฟุตบอลเลสเตอร์ซิตี พร้อมเปลี่ยนชื่อสนามจาก วอล์กเกอร์ส สเตเดี้ยม เป็น คิงเพาเวอร์สเตเดียม และในปี ค.ศ. 2014 ได้บริหารทีมสโมสรเลสเตอร์ซิตี จนคว้าแชมป์ เดอะแชมเปี้ยนชิพ และเข้าไปเล่นในพรีเมียร์ลีกได้สำเร็จในฤดูกาล 2014-2015 ในฤดูกาล 2015–16 เลสเตอร์ซิตีสามารถคว้าแชมป์พรีเมียร์เป็นครั้งแรกในประวัติศาสตร์ของสโมสร ต่อมาในวันที่ 16 พฤษภาคม 2560 ทางกลุ่มคิงเพาเวอร์ได้รับอนุมัติให้มีการซื้อขายสโมสร เอาด์-เฮเฟอร์เลเลอเฟิน ซึ่งเป็นสโมสรในระดับดิวิชั่น 2 ของประเทศเบลเยี่ยม และได้มีการดึงตัว กวินทร์ ธรรมสัจจานันท์ ผู้รักษาประตูทีมชาติไทย ให้มาร่วมกับทีมในช่วงเปิดตลาดซื้อขายนักเตะของลีกเบลเยียมช่วงเดือนมกราคม พ.ศ. 2561กลุ่มบริษัท คิงเพาเวอร์ มีพนักงานกว่า 7,000 คน โดยในกลุ่มบริษัท คิง เพาเวอร์ ประกอบด้วยบริษัทรวมทั้งสิ้น 11 บริษัท
ดอกไม้จีน
ดอกไม้จีน อยู่ในวงศ์ Hemerocallidaceae ภาษากะเหรี่ยงเรียกเปี่ยมหว่า ไม้ล้มลุก ลำต้นใต้ดินมีเหง้า ใบเดี่ยว ฐานใบแผ่เป็นกาบหุ้มส่วนโคนของลำต้น แผ่นใบยาว ดอกช่อ ดอกย่อยแต่ละดอกมีกาบสีเขียวหุ้ม กลีบดอกสีส้ม ก้านชูเกสรตัวผู้สีเหลือง อับละอองเรณูสีม่วงดำ ก้านชูเกสรตัวเมียสีส้ม ยาวพ้นกลีบดอก ผลแห้งแตก เมล็ดสีดำ
ดอกแห้งใช้เป็นส่วนผสมในอาหารจีนและอาหารญี่ปุ่น ชาวกะเหรี่ยงเชื่อว่าหากนำมาปลูกในบ้านจะช่วยป้องกันอันตราย และห้ามผู้หญิงไม่ให้แตะต้อง ชาวเมี่ยนหั่นใบแล้วนำไปผสมกับไข่ และพริกไทยนึ่งกินแก้หวัด แก้ไอ และลดน้ำมูก